Αλλαντικά: Προσφορές, καινοτομία και παράδοση δίνουν “ανάσες” – marketingweek.gr\nΑλλαντικά: Προσφορές, καινοτομία και παράδοση δίνουν “ανάσες”\nΌπως δείχνουν τα στοιχεία, η μεγάλη ανάπτυξη της αγοράς των αλλαντικών σημειώθηκε την πενταετία 2005-2009, όταν το συνολικό μέγεθος αυτής αυξήθηκε με μέσο ετήσιο ρυθμό ανόδου 0,76%. Ωστόσο, σύμφωνα με τα στοιχεία της ICAP, τα τελευταία δύο χρόνια η παραγωγή αλλαντικών και κονσερβών κρέατος εμφάνισε σωρευτική μείωση κατά 5,5% σε σχέση με την προηγούμενη περίοδο. Το 2010 η εγχώρια φαινομενική κατανάλωση υποχώρησε κατά 3,4% σε σχέση με το προηγούμενο έτος, ενώ το 2011 σημειώθηκε νέα μείωση της τάξης του 3,3%.\nΥψηλός βαθμός συγκέντρωσης\nΟ κλάδος χαρακτηρίζεται από σχετικά υψηλό βαθμό συγκέντρωσης, καθώς οι πέντε μεγαλύτερες επιχειρήσεις αλλαντικών και κρεατοσκευασμάτων έχουν μερίδιο αγοράς άνω του 55%. Ειδικά στην κατηγορία των αλλαντικών, οι 8 κορυφαίες βιομηχανίες αλλαντικών ελέγχουν το 75% της εγχώριας παραγωγής. Οι βιομηχανίες αυτές διαθέτουν εδραιωμένα εμπορικά σήματα προϊόντων, ενώ παράλληλα διατηρούν εκτεταμένα δίκτυα διανομής που καλύπτουν σχεδόν το σύνολο της χώρας. Οι μικρού μεγέθους επιχειρήσεις από την άλλη, προμηθεύουν κατά κύριο λόγο τις τοπικές αγορές όπου εδρεύουν ή τις αγορές των γειτονικών νομών. Η διάθεση των αλλαντικών καλύπτεται σε ποσοστό της τάξεως του 60% μέσω super market, σε ποσοστό 20% μέσω επιχειρήσεων catering, ενώ το υπόλοιπο μοιράζεται σε όλα τα εναπομείναντα δίκτυα διανομής.\nΙδιαίτερα αποκαλυπτική για τις συνήθειες κατανάλωσης αλλαντικών από τους Έλληνες, το τελευταίο διάστημα, είναι έρευνα της εταιρείας Interview-We Simply Ask, η οποία υλοποιήθηκε τον περασμένο Μάρτιο σε δείγμα 605 ατόμων και παρουσιάστηκε στο πλαίσιο της 22ης Διεθνούς ΄Εκθεσης Detrop. Σύμφωνα με αυτή, το 61% των ερωτώμενων καταναλωτών απάντησε ότι αγοράζει αλλαντικά και το 39% όχι, αλλά από τους τελευταίους το 90% τα καταναλώνει σε έτοιμα προϊόντα διατροφής (πίτσες, σάντουιτς κ.α.).\nΗ συχνότητα κατανάλωσης αλλαντικών για αυτούς που τα προτιμούν είναι 2-3 φορές την εβδομάδα (το 54% τα καταναλώνει μ’ αυτό το ρυθμό), κάθε ημέρα τα καταναλώνει το 20%, 2-3 φορές το μήνα το 19% και σπανιότερα το 8%. Η αγορά αλλαντικών από τον πάγκο, δηλαδή με κοπή εκείνη τη στιγμή από υπάλληλο, είναι η κυρίαρχη συνήθεια των καταναλωτών σε ποσοστό 76%, ενώ από το ράφι, δηλαδή σε τυποποιημένη μορφή, αγοράζει το 24%. Το 90% προμηθεύεται αλλαντικά από τα super market, το 8% από παντοπωλείο-μίνι μάρκετ και το 2% από εξειδικευμένα καταστήματα delicatessen. Οι επώνυμες βιομηχανίες αλλαντικών υπερτερούν των μικρών παραγωγών, καθώς το 90% αγοράζει προϊόντα των πρώτων και το 10% των δεύτερων.\nΠάντως, η κρίση έχει επηρεάσει και την κατανάλωση αλλαντικών, καθώς το 54% του δείγματος της έρευνας απάντησε ότι αγοράζει σήμερα μικρότερες ποσότητες αλλαντικών, σε σχέση με τρία χρόνια πριν, το 39% αγοράζει το ίδιο και μόλις το 7% περισσότερες. Τα βασικά προϊόντα του κλάδου διακρίνονται σε πάριζα, μορταδέλα, ζαμπόν (χοιρομέρι και ωμοπλάτες), αλλαντικά πουλερικών, λουκάνικα, σαλάμι, μπέικον. Από αυτές τις κατηγορίες, κερδίζει στην κατανάλωση η πάριζα και η μορταδέλα, με περίπου 29%, ενώ ακολουθούν το ζαμπόν (χοιρομέρι και ωμοπλάτες) και τα αλλαντικά πουλερικών.\nΣύμφωνα με έρευνα της SymphonyIRI Group, η κατανάλωση αλλαντικών στα super market άντεξε στις πιέσεις της ύφεσης κατά τη διάρκεια του 2012. Ειδικότερα, οι πωλήσεις αλλαντικών σε όγκο υποχώρησαν οριακά κατά 0,3% και διαμορφώθηκαν σε 27,7 εκατ. κιλά, ενώ οι πωλήσεις σε αξία αυξήθηκαν 1% και ανήλθαν σε 240,8 εκατ. ευρώ έναντι 238,4 εκατ. ευρώ το 2011.\nΣτις επιμέρους κατηγορίες, τα αλλαντικά πάγκου ενισχύθηκαν κατά 1,2% και έφθασαν στα 134,3 εκατ. ευρώ από 132,7 εκατ. ευρώ, ενώ τα συσκευασμένα αλλαντικά αυξήθηκαν κατά 0,6% και ανήλθαν σε 105,6 εκατ. ευρώ από 106,4 εκατ. ευρώ. Η ελληνική αγορά αλλαντικών είναι της τάξης των 320 εκατ. ευρώ, όταν στην Κύπρο αντιστοιχούν 35 εκατ. ευρώ και στη Βουλγαρία 140 εκατ. ευρώ. Μάλιστα, σύμφωνα με τα στοιχεία που παρουσιάστηκαν στην τελευταία Detrop, στη βαλκανική αγορά του 1,15 δισ. ευρώ, η μέση κατά κεφαλή κατανάλωση κυμαίνεται από 8 έως 11 κιλά ετησίως, όταν ο αντίστοιχος μέσος όρος στη Δυτική Ευρώπη προσεγγίζει τα 18 κιλά.\nΑνάσα από τα νέα λανσαρίσματα\nΟ κλάδος των αλλαντικών είναι ένας από τους πλέον καινοτόμους, με λανσαρίσματα προϊόντων που άλλαξαν κυριολεκτικά την πορεία του, θέτοντας νέα δεδομένα. Αλλαντικά με λιγότερα λιπαρά, λιγότερο αλάτι, λιγότερο ζωϊκό λίπος και συντηρητικά, ή αλλαντικά με αγνό παρθένο ελαιόλαδο ανέδειξαν την καινοτομία στις καλύτερές της στιγμές. Παρ’ όλα αυτά, οι παθογένειες του μακρινού παρελθόντος δεν λένε να εγκαταλείψουν τον κλάδο, αφού ζητήματα ποιότητας και ασφάλειας έχουν τεθεί επανειλημμένως «στο τραπέζι», έχοντας απασχολήσει τους καταναλωτές, τις ίδιες τις εταιρείες, αλλά και τα θεσμικά όργανα τροφίμων.\nΤέλος σε αυτά τα προβλήματα επιχειρούν να δώσουν οι εταιρείες προχωρώντας σε σημαντικές επενδύσεις, όπως π.χ. έκανε πρόσφατα η Νίκας, η οποία προχώρησε στην αγορά μηχανήματος ανίχνευσης DNA, κάτι που πλέον της επιτρέπει να παρακολουθεί την ποιότητα των προϊόντων της σε όλα τα στάδια παραγωγής του. Απαντώντας στο ζήτημα της ποιότητας και της ασφάλειας δε, η Creta Farms εγκαινίασε πρόσφατα εκστρατεία με θέμα «καθαρό κρέας», με στόχο την ενημέρωση των καταναλωτών. Μέσα από την καμπάνια αυτή, η εταιρεία ενημερώνει για τις υψηλού κόστους επενδύσεις της, «οι οποίες διασφαλίζουν την προσφορά προϊόντων σταθερά υψηλής ποιότητας και θρεπτικής ή διατροφικής αξίας, αφού χρησιμοποιούμε άριστες πρώτες ύλες και εφαρμόζουμε τους πλέον αυστηρούς ελέγχους, συμπεριλαμβανομένου και τεστ DNA», σύμφωνα με τον Πρόεδρο της Creta Farms, Εμμανουήλ Δομαζάκη.\nΠαρά τα παραπάνω ωστόσο, τα στοιχεία δείχνουν ότι η εγχώρια αγορά αλλαντικών τους πρώτους μήνες του 2013 υποχωρεί 8-10% στο κανάλι της λιανικής. Την ίδια στιγμή, τα επώνυμα brands δέχονται – και σε αυτή την αγορά – ισχυρές πιέσεις από τα private label, τα οποία ελέγχουν περίπου το 20% της κατηγορίας. Ακριβώς για το λόγο αυτό, οι μεγάλες αλλαντοβιομηχανίες αναμένεται να συνεχίσουν την στρατηγική των προσφορών τους, η οποία αποδίδει σε ένα βαθμό, έχοντας όμως και ορισμένα όρια που πρέπει να προσεχθούν.\nΑξίζει να σημειωθεί στο σημείο αυτό, ότι το 2011 η στρατηγική κίνηση της Creta Farms να μειώσει τον τιμοκατάλογό της σε ποσοστό που ξεπέρασε το 10%, «τάραξε» τα νερά της αγοράς των αλλαντικών, προκαλώντας ανάλογες πρωτοβουλίες από τους ανταγωνιστές της. Η ίδια εταιρεία μάλιστα, μέσω της διεθνούς πατέντας των προϊόντων «Εν Ελλάδι» έγινε γνωστή πέρα από τα σύνορα της εγχώριας αγοράς, κατοχυρώνοντας διεθνώς αυτή την καινοτομία της σε περισσότερες από 40 χώρες.\nΣυνολική διαφημιστική δαπάνη κατηγορίας «αλλαντικά»\nΈτος Διαφημιστική δαπάνη\nΑ’ τρίμηνο 2013 1.222.759\nΑ’ τρίμηνο 2012 426.979\nΜεταβολή 2008 – 2012 -71%\nΑνακάμπτει η διαφημιστική δαπάνη\nΑκολουθώντας την πορεία της αγοράς, η διαφημιστική δαπάνη στα αλλαντικά το διάστημα 2008-2012 μειώθηκε κατά… 71%, ποσοστό που συνιστά «Αρμαγεδών». Ωστόσο, το πρώτο τρίμηνο του 2013, η δαπάνη ακολουθεί αντίθετη πορεία και αυξάνεται με εντυπωσιακούς ρυθμούς, που το διάστημα αυτό έφτασαν το +186%. Από τα 426.979 ευρώ που δαπανήθηκαν το πρώτο τρίμηνο του 2012 σε διαφήμιση αλλαντικών, η αγορά έφτασε στο 1.222.759 ευρώ το αντίστοιχο διάστημα του 2013. Και γενικά, υπάρχει διάχυτη η αίσθηση ότι η άνοδος αυτή θα έχει και συνέχεια, σε ηπιότερους βέβαια ρυθμούς.\nΔιαχρονικά ζητούμενα η καινοτομία, η ασφάλεια και η ποιότητα\nΗ έμφαση στην καινοτομία, στην παράδοση, στην ποιότητα και στην ασφάλεια είναι στοιχεία που εύκολα καταλαβαίνει κανείς ότι διέπουν τη φιλοσοφία των στελεχών των ελληνικών αλλαντοβιομηχανιών. Αυτό αποτυπώθηκε ξεκάθαρα και στο πλαίσιο δύο ξεχωριστών συζητήσεων που είχαμε με τη Τζένη Λαχανά, Group Marketing Director της Creta Farms και την Αλεξάνδρα Πλευράκη, Marketing Director της αλλαντοβιομηχανίας Νίκας.\nΗ αγορά των αλλαντικών εδώ και χρόνια έχει δώσει αρκετά καινοτόμα brand, που δημιούργησαν νέα segments. Πιστεύετε ότι υπάρχει ακόμα περιθώριο για επένδυση στην καινοτομία; Ο καταναλωτής εξακολουθεί να την επιβραβεύει;\nΤζένη Λαχανά: Η καινοτομία πράγματι έχει κατορθώσει να δημιουργήσει brands και να τα καθιερώσει, έχοντας τη δυνατότητα δημιουργίας και νέων segments. Η Creta Farms σε αυτή την κατηγορία έχει αναδείξει πολλά επιτυχημένα προϊόντα, όπως τη σειρά 0-3% λιπαρά που πρώτη λάνσαρε από το 1999 στην ελληνική αγορά, αλλά και την σειρά προϊόντων Εν Ελλάδι, όπου μέσω της αντικατάστασης των περισσότερων κορεσµένων λιπαρών µε ακόρεστα φυτικά λιπαρά, όπως το εξαιρετικό παρθένο ελαιόλαδο, δημιούργησε μια νέα κατηγορία προϊόντων με μεγάλη επιτυχία στην Ελλάδα αλλά και στο εξωτερικό.\nΣυμπερασματικά, πιστεύουμε ότι πάντα υπάρχει περιθώριο για κάτι νέο και πρωτοποριακό, ιδιαίτερα εμείς όπου η καινοτομία αποτελεί το κύριο χαρακτηριστικό του DNA της εταιρείας μας. Μάλιστα, παρατηρούμε ότι ο καταναλωτής επιβραβεύει τα καινοτομικά προϊόντα μέσα από τις επιλογές του, καθώς ιδιαίτερα τώρα και στη παρούσα οικονομική κατάσταση, οι καταναλωτές αναζητούν την πραγματική επιπρόσθετη αξία σε οτιδήποτε αγοράζουν. Σε αυτή την καταναλωτική συμπεριφορά ουσιαστικά στηριζόμαστε ως εταιρεία και αυτή μας έχει αναδείξει τόσα χρόνια στον κλάδο.\nΑλεξάνδρα Πλευράκη: Σύμφωνα με φετινές έρευνες, το 29% των Ελλήνων καταναλωτών είναι ανοιχτοί στην καινοτομία, κυρίως οι νεότερες ηλικίες, ενώ η πλειοψηφία (84%) αυτών αρέσκεται να δοκιμάζει νέα προϊόντα. Ο Έλληνας καταναλωτής αναζητά σταθερά τη νέα γεύση, το νέο προϊόν που όμως οι συγκυρίες επιβάλλουν πια να είναι και οικονομικό, αλλά παράλληλα πλούσιο σε θρεπτικά συστατικά. Στη Νίκας παρακολουθούμε συνεχώς τις εξελίξεις και αφουγκραζόμαστε τις σύγχρονες ανάγκες του καταναλωτή. Η καινοτομία είναι μία από τις βασικές αξίες της εταιρείας μας κι ένας τομέας στον οποίο πάντα δίνουμε προτεραιότητα.\nΕίναι χαρακτηριστικό ότι η Νίκας αποτέλεσε την πρώτη εταιρεία αλλαντικών στην Ελλάδα που λάνσαρε προϊόντα με κρέας γαλοπούλας, παρουσίασε αλλαντικά πάγκου σε τετράγωνη φόρμα για το αγαπημένο σε όλους τοστ και εισήγαγε το αγαπημένο παριζάκι των μικρών της φίλων στη σημερινή του μορφή και σε διαστάσεις γίγας. Επίσης, είναι η πρώτη εταιρεία που λάνσαρε τη σειρά Νίκας Viveur, γαλοπούλες πάγκου με 30% λιγότερο αλάτι, χωρίς γλουτένη για σωστή και ισορροπημένη διατροφή, καθώς και τη νέα χειροποίητη σειρά αλλαντικών Fuego, η οποία παράγεται από 96% διαλεχτό άπαχο κρέας. Σημαντική καινοτομία στην κατηγορία των αλλαντικών αποτελεί η νέα καπνιστή γαλοπούλα Νίκας από γαλοπούλες της Αμερικανικής Γεωργικής Σχολής, το πρώτο αλλαντικό στη χώρα μας που παράγεται από ελληνική πρώτη ύλη.\nΗ στροφή των καταναλωτών στα τοπικά/παραδοσιακά προϊόντα αλλαντικών έχει επηρεάσει τις εταιρείες του κλάδου; Προς ποια κατεύθυνση;\nΤζένη Λαχανά: Τα τελευταία δύο χρόνια έχει παρατηρηθεί πιο έντονα η τάση για σαφή προτίμηση σε τοπικά/παραδοσιακά προϊόντα, όχι μόνο αλλαντικών, αλλά και γεωργίας κλπ. Μάλιστα, αυτή η τάση προστίθεται συμπληρωματικά στην τάση των καταναλωτών για στήριξη των ελληνικών επιχειρήσεων. Όντας μία αμιγώς ελληνική εταιρεία, είμαστε περήφανοι να διατηρούμε μία από τις μεγαλύτερες εταιρείες παραγωγής χοιρινού κρέατος και να είμαστε η μεγαλύτερη εταιρεία αλλαντικών στην Ελλάδα.\nΣε αυτό το πλαίσιο, η συγκεκριμένη στροφή των καταναλωτών θεωρούμε ότι επηρεάζει όλους μας θετικά, καθώς φανερά προτρέπει τις εταιρείες να διαφοροποιηθούν από το μοντέλο της μαζικής παραγωγής. Έχουμε λοιπόν διαπιστώσει ότι αυτή η στροφή των καταναλωτών προέρχεται από την ανάγκη τους για αναζήτηση πιο «φυσικής» εκδοχής των προϊόντων που καταναλώνουν.\nΗ Creta Farms απαντά σε αυτή την ανάγκη μέσω της δημιουργίας καινοτόμων προϊόντων, όπως για παράδειγμα είναι η σειρά αλλαντικών χωρίς συντηρητικά και με 40% λιγότερο αλάτι και η σειρά Εν Ελλάδι gourmet γαλοπούλα και κοτόπουλο χωρίς συντηρητικά και με μειωμένο αλάτι. Δίπλα στις ανάγκες των καταναλωτών μας και έχοντας ως στόχο την προσφορά καινοτόμων προϊόντων, η Creta Farms δημιουργεί γευστικά προϊόντα με υψηλό διατροφικό προφίλ, προσφέροντας παράλληλα μια λύση προς τον καταναλωτή, ανώτερη και των παραδοσιακών προϊόντων, λόγω της ασφάλειας που μπορεί να προσφέρει μια μεγάλη εταιρεία.\nΑλεξάνδρα Πλευράκη: Πράγματι, υπάρχει ευαισθητοποίηση των καταναλωτών σε προϊόντα ελληνικής παραγωγής. Στη Νίκας συγκεκριμένα, προχωρήσαμε σε στρατηγική συνεργασία με την Αμερικανική Γεωργική Σχολή, επισφραγίζοντας με τον καλύτερο δυνατό τρόπο, τη δημιουργία της πρώτης και μοναδικής ελληνικής καπνιστής γαλοπούλας από γαλοπούλες της Αμερικανικής Γεωργικής Σχολής. Όντας παραδοσιακή ελληνική παραγωγική μονάδα, θεωρούμε ότι είναι η καλύτερη στιγμή να στηρίξουμε ακόμα περισσότερο την τοπική παραγωγή και την εθνική οικονομία γενικότερα, διαθέτοντας παράλληλα στους καταναλωτές μας ποιοτικά και γευστικά αλλαντικά σε ελκυστικές τιμές.\nΤο 2012, παρά την κρίση, ο κλάδος κράτησε τις δυνάμεις του, μετά βέβαια από μια διετία πτώσης (2009-2011). Πώς αιτιολογείτε αυτό το γεγονός;\nΤζένη Λαχανά: Πράγματι, ο κλάδος της αλλαντοβιομηχανίας και γενικότερα των τροφίμων επηρεάστηκε από την οικονομική κρίση, όπως άλλωστε και όλοι οι κλάδοι και γενικότερα η οικονομία της χώρας μας. Παρόλα αυτά, το 2012 φαίνεται ότι ο κλάδος επέδειξε μεγαλύτερη αντοχή και κατόρθωσε να κρατήσει τις δυνάμεις του. Σε αυτό το γεγονός συνέβαλλε κατά κύριο μέρος η ραγδαία ανάπτυξη των προϊόντων ιδιωτικής ετικέτας, η οποία διαμόρφωσε νέα ζήτηση στον κλάδο αλλαντικών. Παράλληλα, η προσφορά εκπτώσεων σε προϊόντα, είτε από τις ίδιες τις εταιρείες, είτε από τα συνεργαζόμενα λιανικά καταστήματα βοήθησε με τη σειρά της στη διατήρηση των μεριδίων σε ικανοποιητικό επίπεδο για τα δεδομένα της εποχής.\nΑλεξάνδρα Πλευράκη: Ο κλάδος των αλλαντικών αντιστέκεται στην κρίση για δύο βασικούς λόγους. Ο πρώτος έχει να κάνει με το ότι ο Έλληνας καταναλωτής περιόρισε τις εξόδους του και στράφηκε σε in house κατανάλωση και ο δεύτερος σχετίζεται με την ευκολία χρήσης των προϊόντων σε καθημερινή βάση, η οποία βοήθησε στο να διατηρηθούν τα μεγέθη της αγοράς.\nΣε ποια κατεύθυνση η κρίση έχει αλλάξει την κατανάλωση αλλαντικών; Τι ζητά σήμερα ο καταναλωτής;\nΤζένη Λαχανά: Σαφώς τα τελευταία χρόνια, ακόμα και πριν την κρίση, οι καταναλωτές αναζητούσαν και συνεχίζουν να αναζητούν τρόφιμα που προάγουν τη σωστή διατροφή, αλλά ταυτόχρονα συνδυάζουν την υψηλή ποιότητα με την πλούσια γεύση. Παράλληλα, τώρα περισσότερο από ποτέ ο καταναλωτής αναζητά την υψηλότερη ποιότητα στην πιο συμφέρουσα τιμή. Επομένως, αναζητά το προϊόν που θα είναι γευστικό, αλλά ταυτόχρονα και καινοτόμο.\nΣε αυτό το πλαίσιο, η Creta Farms από τα πρώτα χρόνια λειτουργίας της και με όπλο την καινοτομία, κατάφερε να δημιουργήσει μια πρωτοποριακή, μοναδική στον κόσμο, τη σειρά Εν Ελλάδι, μια σειρά αλλαντικών από εκλεκτό κρέας µε εξαιρετικό παρθένο ελαιόλαδο, που κατάφερε να αλλάξει τη διατροφή, να απενοχοποιήσει τα αλλαντικά και κυρίως να απογειώσει τη γεύση. Επιπρόσθετα, οι καταναλωτές στην παρούσα οικονομική συγκυρία, επιλέγουν προϊόντα που ξέρουν ότι είναι ασφαλή και δεν ενέχουν κανένα κίνδυνο για την υγεία τους.\nΗ κρίση λοιπόν υπέδειξε ότι στηρίζει τις εταιρείες οι οποίες πληρούν όλες τις προϋποθέσεις για την προσφορά κατάλληλων και ασφαλών προϊόντων. Αυτό γίνεται φανερό περισσότερο τώρα που έχει ξεσπάσει το διατροφικό σκάνδαλο με το κρέας αλόγου και η Creta Farms είναι η μόνη μεγάλη αλλαντοβιομηχανία, που έχοντας εξασφαλίσει την ασφάλεια και καταλληλότητα των πρώτων υλών και των προϊόντων της, δεν έχει πληγεί από την συγκεκριμένη υπόθεση.\nΑλεξάνδρα Πλευράκη: Αναμφισβήτητα, η οικονομική κρίση επηρεάζει ευρύτερα τις καταναλωτικές συνήθειες και αυτό το βιώνουμε όλοι καθημερινά. Τόσο η μείωση του εισοδήματος, όσο και η αύξηση του ΦΠΑ στην κατανάλωση, αποτελούν ανασταλτικούς παράγοντες στη ζήτηση ενός προϊόντος, ακόμα κι αν αυτό ανήκει στην κατηγορία των τροφίμων. Ωστόσο, αυτό που θα πρέπει να επισημάνουμε είναι η στροφή των καταναλωτών προς τα ελληνικά brands.\nΗ ψυχολογία του καταναλωτικού κοινού, τη δεδομένη χρονική στιγμή, οδηγεί πολλούς στην τάση της οικιακής κατανάλωσης και αντίστοιχα στην προτίμηση των ελληνικών προϊόντων. Και αυτό είναι κάτι που ενισχύει την προσπάθεια όσων συμβάλλουν στην στήριξη της εθνικής οικονομίας, – ιδιαίτερα σήμερα -, επενδύοντας ταυτόχρονα στην αυθεντική προέλευση του προϊόντος. Στη δική μας περίπτωση, στην κατηγορία των αλλαντικών, η πτώση της κατανάλωσης δεν είναι σημαντική σε σχέση με άλλα τρόφιμα.\nΗ Νίκας στη δύσκολη αυτή συγκυρία, επενδύει στην ποιότητα και την αυθεντικότητα, με ακόμα αυστηρότερες προδιαγραφές και διαδικασίες παραγωγής, με ενδελεχείς εσωτερικούς και εξωτερικούς ελέγχους, με στόχο να ενισχύσει τη σχέση εμπιστοσύνης με τους καταναλωτές. Δεν είναι τυχαίο ότι αποφασίσαμε να ενισχύσουμε τις υποδομές μας με ένα σύγχρονο μηχάνημα ελέγχου DNA, ώστε να εγγυώμαστε σε όλα τα επίπεδα την ανώτερη ποιότητα και την αυξημένη ασφάλεια των προϊόντων μας. Πιστεύουμε ότι με τη συνέπεια και την επιβεβαίωση των προσδοκιών του καταναλωτή σε καθημερινή βάση θα έχουμε και καλύτερα αποτελέσματα.\nΣας προβληματίζει η άνοδος των private label; Πώς αντιπαρέρχεστε την απειλή τους;\nΤζένη Λαχανά: Από τα τελευταία στοιχεία που δίνονται για την ελληνική αγορά, διαφαίνεται ότι η τάση προς τα προϊόντα ιδιωτικής ετικέτας είναι ανοδική, ακολουθώντας και το παράδειγμα χωρών του εξωτερικού. Αν όμως παρατηρήσουμε πιο προσεκτικά, θα δούμε ότι παράλληλα με την αυξητική τάση των προϊόντων ιδιωτικής ετικέτας αναπτύσσεται και η Creta Farms, η οποία απευθύνεται σε καταναλωτές οι οποίοι επιλέγουν με κύριο κριτήριο την υψηλή ποιότητα και την καινοτομία του προϊόντος. Μάλιστα, παρατηρείται ως τάση ότι σε περιόδους κρίσης οι καταναλωτές αυτοεκπαιδεύονται και γίνονται σοφότεροι, επιλέγοντας κατά κύριο λόγο ασφαλή επώνυμα προϊόντα.\nΑλεξάνδρα Πλευράκη: Είναι αλήθεια ότι η οικονομική κρίση έκανε τους καταναλωτές να στραφούν απότομα σε πιο οικονομικές λύσεις ακόμα και για τη διατροφή τους όπως τα προϊόντα ιδιωτικής ετικέτας. Στον κλάδο των αλλαντικών, τα private label φαίνεται να σημειώνουν αύξηση στο μερίδιό τους στο 26%, από 20% το αντίστοιχο περσινό εξάμηνο του 2012. Παρόλα αυτά εμείς στη Νίκας δεν θεωρούμε απειλή τα προϊόντα ιδιωτικής ετικέτας, αλλά μια εναλλακτική με τη δική της δυναμική στη κατηγορία των αλλαντικών. Η Νίκας από τη δική της πλευρά έχοντας δημιουργήσει ισχυρούς δεσμούς με τους καταναλωτές, εδώ και περισσότερα από 40 χρόνια, φροντίζει να φέρνει στο καθημερινό τραπέζι προϊόντα στοχευμένα στις ανάγκες του σύγχρονου καταναλωτή, γευστικά και ποιοτικά.\nΑκολουθείτε τη στρατηγική των προσφορών; Σε ποιο βαθμό και κάτω από ποια φιλοσοφία;\nΤζένη Λαχανά: Η στρατηγική των προσφορών αποτελεί για εμάς ένα πολύ σημαντικό εργαλείο, ιδιαίτερα σε περιόδους λανσαρισμάτων νέων προϊόντων. Παρόλα αυτά η συγκεκριμένη στρατηγική δεν εφαρμόζεται σε μόνιμη βάση. Στόχος της Creta Farms είναι η συνεχής παρακολούθηση της αγοράς, προκειμένου να προσαρμοζόμαστε στην προσφορά προϊόντων με την υψηλότερη ποιότητα και την κατάλληλη τιμή. Αυτό επίσης επιτυγχάνεται μέσω του εύρους των προϊόντων που παράγουμε, όπως το 0-3%, το Φιλικό, η σειρά Εν Ελλάδι κλπ, δίνοντας στους καταναλωτές μας την ευκαιρία να επιλέξουν από μια σειρά προϊόντων.\nΑλεξάνδρα Πλευράκη: Το εισόδημα της συντριπτικής πλειοψηφίας των καταναλωτών έχει συρρικνωθεί, με αποτέλεσμα αυτοί να είναι πλέον πιο προσεκτικοί και φειδωλοί στις αγορές τους. Ακόμη και οι καταναλωτές που δεν έχουν πληγεί ουσιαστικά από την οικονομική κρίση, περιορίζουν τις αγορές τους για προληπτικούς λόγους. Σε αυτό το πλαίσιο, η Νίκας, ως ενεργό μέλος της κοινωνίας στην οποία δραστηριοποιείται, οφείλει να ανταποδώσει την εμπιστοσύνη που τόσα χρόνια της δείχνουν οι καταναλωτές, προσφέροντάς τους συμφέρουσες λύσεις προς όφελος του οικογενειακού προϋπολογισμού.


Η Ελλάδα ψάχνει επενδύσεις στο Αζερμπαϊτζάν - Ειδήσεις Newsit.gr\nNewsit / Πολιτική / Η Ελλάδα ψάχνει επενδύσεις στο Αζερμπαϊτζάν\nΗ Ελλάδα ψάχνει επενδύσεις στο Αζερμπαϊτζάν\nΔημοσιεύθηκε: 22.02.2010 | 18:06\nΤις προοπτικές συνεργασίας στο εμπόριο και τις επενδύσεις συζήτησαν Λούκα Κατσέλη και Κ. Χεϊντάροβ.\nΟι προοπτικές της διμερούς συνεργασίας στους τομείς του εμπορίου και των επενδύσεων τέθηκε επί τάπητος στη συνάντηση που είχε τη Δευτέρα (22/2) η υπουργός Οικονομίας, Ανταγωνιστικότητας και Nαυτιλίας, Λούκα Κατσέλη με τον υπουργό Εκτάκτων Αναγκών του Αζερμπαϊτζάν, Κ. Χεϊντάροβ.\n«Ήταν ιδιαίτερη χαρά που συναντηθήκαμε με τον υπουργό του Αζερμπαϊτζάν. Συζητήσαμε τις προοπτικές συνεργασίας μεταξύ των δύο χωρών στον τομέα του εμπορίου και των επενδυτικών δραστηριοτήτων. Προσδιορίσαμε μια σειρά επιχειρηματικών συνεργασιών, οι οποίες μπορούν να προωθηθούν στο χώρο του εμπορίου, κυρίως στον τομέα των αγροτικών προϊόντων, αλλά και στο χώρο των τουριστικών δραστηριοτήτων, στις επενδύσεις για συγκεκριμένους τομείς της μεταποίησης και, βεβαίως, στο χώρο της ενέργειας, όπου το Αζερμπαϊτζάν είναι μία από τις χώρες με την πιο θεαματική αύξηση στο πετρέλαιο και στο φυσικό αέριο.\nΑποφασίσαμε να δημιουργηθεί μια κοινή επιτροπή, που σε συνεργασία με τον ΟΠΕ (Οργανισμός Προώθησης Εξαγωγών), τη Γ.Γ. Εμπορίου, αλλά και το υπουργείο Εξωτερικών, που έχει τη συντονιστική ευθύνη, να κάνουμε αυτά που είπαμε πράξεις το συντομότερο δυνατό», δήλωσε η κα Κατσέλη.\nΟ Αζέρος υπουργός από την πλευρά του πρόσθεσε: «Σήμερα συζητήσαμε με τη συνάδελφό μου, υπουργό Οικονομίας, Ανταγωνιστικότητας και Ναυτιλίας για τις σχέσεις μεταξύ των δύο χωρών. Συζητήσαμε, επίσης, θέματα σχετικά με τον τουρισμό, την ασφάλεια και τη βιομηχανία. Τέλος, συζητήσαμε το σχηματισμό διμερών επιτροπών, οι οποίες θα προωθήσουν τη συνεργασία μας και θα εφαρμόσουν κοινές πολιτικές σε αυτά τα θέματα».


Μαύρα Λουστρίν Ψηλά Πέδιλα με Μία Φάσα\nΛουστρίν ψηλά πέδιλα ελληνικής κατασκευής με μία φάσα. Διαθέτουν ψηλό λεπτό τακούνι και φιάπα 2 εκατοστών η οποία μειώνει την αίσθηση του ύψους. Αποτελούν σαφέστατα μια κομψή και άκρως θηλυκή επιλογή για όσες τους αρέσει το ύψος χωρίς όμως να χάνουν την θηλυκότητά τους. Διατίθενται σε δύο χρώματα, μαύρο και νιουντ. Μια δοκιμή αξίζει και να είσαι σίγουρη πως θα σε ανταμοίψει!


ΕΡΓΑΣΙΑΚΟ ΣΩΜΑΤΕΙΟ ΕΚΑΒ ΡΟΔΟΥ: Λέμε ΝΑΙ στον εμβολιασμό, ΟΧΙ στην υποχρεωτικότητα του εμβολιασμού, ΟΧΙ στις διακρίσεις συναδέλφων που απορρέουν από τον μη εμβολιασμό. - Kosnews24.gr\nΕΡΓΑΣΙΑΚΟ ΣΩΜΑΤΕΙΟ ΕΚΑΒ ΡΟΔΟΥ: Λέμε ΝΑΙ στον εμβολιασμό, ΟΧΙ στην υποχρεωτικότητα του εμβολιασμού, ΟΧΙ στις διακρίσεις συναδέλφων που απορρέουν από τον μη εμβολιασμό.\nΓια την υποχρέωση εμβολιασμού και τις διακρίσεις του προσωπικού\nΤο Σωματείο μας καταδικάζει οποιαδήποτε συμπεριφορά διάκρισης σε βάρος συναδέλφων, αναφορικά με την στάση και την πεποίθησή τους απέναντι στον εμβολιασμό κατά του Covid-19. Κανείς μας δεν πρέπει να κατακρίνει και να αποδοκιμάζει οποιαδήποτε επιλογή συναδέλφου, η οποία άλλωστε πηγάζει από διάφορους παράγοντες όπως, το οικογενειακό περιβάλλον, την συλλογή ιατρικών τεκμηρίων υπέρ και κατά του εμβολιασμού και εν γένει προσωπικούς λόγους.\nΟ εμβολιασμός είναι μία προσωπική επιλογή του κάθε ατόμου, που όμως είναι αυτή τη στιγμή το σημαντικότερο όπλο κατά του Covid-19, προκειμένου να προστατεύσουμε τους γύρω μας και τους εαυτούς μας. Εννοείται πως ουδείς πρέπει να θέτει την ασφάλεια και την υγεία των γύρω του σε κίνδυνο χωρίς ιατρική τεκμηρίωση.\nΛέμε ΝΑΙ στον εμβολιασμό,\nΟΧΙ στην υποχρεωτικότητα του εμβολιασμού,\nΟΧΙ στις διακρίσεις συναδέλφων που απορρέουν από τον μη εμβολιασμό.


Πολύκαρπος Αδαμίδης Archives - Σελίδα 2 από 5 - Ο Ντελάλης\nΤον Σεπτέμβριο του 2020, η Λιβυκή ακτοφυλακή του Χαφτάρ, συνέλαβε 18 Ιταλούς Ψαράδες. Όλοι τους από τη Σικελία. Εννιά μάλιστα εξ αυτών Μουσουλμάνοι, ως προς το θρήσκευμα. Αρχικά…\nΠολύκαρπος Αδαμίδης: Απαιτείται σοβαρότητα\nΗ πανδημία συνεχίζει να δείχνει τα δόντια της. Σε όλους μας και ιδιαίτερα σε όσους υποφέρουν από τον ιό και δίνουν τη μάχη της ανάρρωσης. Αλλά και όσους…\nΣτην κλασική ταινία ‘Υπάρχει και φιλότιμο’, της χρυσής εποχής του Ελληνικού κινηματογράφου, ο διαβόητος Μαυρογιαλούρος, όταν πια καταλαβαίνει και ξεσπά για την πολιτική και τους πολιτικάντηδες, που πρώτα…\nΗ αρχική εκτίμηση για τις εφιαλτικές συνέπειες της Πανδημίας, μοιάζει να εκπληρώνεται, ως προς ένα μόνο σκέλος της. Αυτό δηλαδή της τραγικότητας και της δριμύτητας των καταστροφικών αποτελεσμάτων…\nΗ πρόσφατη σύγκρουση στο Ναγκόρνο Καραμπάχ και η ήττα της Αρμενίας, προκάλεσε κατά τεκμήριο συμπάθεια για τους Αρμένιους. Δεν πρόκειται για το είδος του ενδιαφέροντος που παλιότερα το…\nΠολύκαρπος Αδαμίδης: Lockdown\nΤο δεύτερο Lockdown έφτασε. Όχι ότι δεν το περιμέναμε. Τα περιοριστικά μέτρα είχαν ξεκινήσει εδώ και εβδομάδες σε όλη τη Βόρεια και Κεντρική Ευρώπη. Εκεί, όπου οι θερμοκρασίες,…\nΤο 2009 η Ελληνική Διπλωματία, με Πρωθυπουργό τον Κώστα Καραμανλή και Υπουργό Εξωτερικών την Ντόρα Μπακογιάννη, κατήγαγε μια επιτυχία. Διευθέτησε την εκκρεμότητα του προσδιορισμού των ορίων της Αποκλειστικής…\nΜε εξωφρενικό κυνισμό, λίγα μόλις χρόνια πριν ο κάτοχος του θώκου στο Υπουργείο Δημόσιας Τάξης εισήγαγε μια νέα απίστευτη εκδοχή ‘αντεγκληματικής πολιτικής’. Προέτρεπε τους δύσμοιρους που θα είχαν…\nΤο Ευρωπαϊκό Συμβούλιο ολοκληρώθηκε. Μέσα σε καταστάσεις πανδημίας. Με ότι αυτό συνεπάγεται για την ψυχολογία των συμμετεχόντων και τα συμπεράσματά του. Που επιτείνουν τον προβληματισμό μας. Και είναι…\nΟ 61ος κύκλος των διερευνητικών επαφών, με βάση όλες τις σχετικές ανακοινώσεις και την ειδησεογραφία, έχει δρομολογηθεί και η έναρξή του είναι «προ των πυλών». Δε γίνεται σε…


Το γράμμα αυτό αποτελεί τη πνευματική διαθήκη του πατέρα Λιαντίνη προς τη κόρη του. Αλλά και ο αποχαιρετισμός του σε αυτή. Δεν είναι τυχαίο ότι ο Λιαντίνης απέφυγε να συναντήσει τη κόρη του για να της μιλήσει για την απόφαση του και να την αποχαιρετήσει. Ο Λιαντινης Γνώριζε ότι το γράμμα θα έβλεπε κάποτε το φως της δημοσιότητας. Ήξερε βλέπετε όσο κανένας άλλος τη γυναίκα του και τις αδυναμίες της. Έτσι λοιπόν μας άφησε ένα έξοχο κείμενο άκρως διαφωτιστικό, σημείο αναφοράς θα λέγαμε για κάθε ερευνητή του φαινομένου Λιαντίνης.\nΑπό την ιστοσελίδα liantinis.org


Ποιος είναι ο πραγματικός σκοπός μετοίκησης στον Άρη αν και γνωρίζουν ότι δεν μπορούμε να ζήσουμε εκεί; - Διαδραστικά\nΑρχική Χωρίς κατηγορία Ποιος είναι ο πραγματικός σκοπός μετοίκησης στον Άρη αν και γνωρίζουν ότι...\nΗ σκοπιμότητα της μετοίκησης στον Άρη. Ο Άνθρωπος αναμφισβήτητα είναι ευφυές ον, αποτέλεσμα τούτου είναι το γεγονός ότι επιβλήθηκε στα υπόλοιπα είδη του Βασιλείου!\nΕπιπλέον μελέτες με αρουραίους έδειξαν πως το ποσοστό γονιμοποίησης σε συνθήκες έλλειψης βαρύτητας είναι χαμηλότερο σε σχέση με τις συνθήκες κανονικής βαρύτητας. Ωστόσο δεν υπάρχουν ποντίκια ή αρουραίοι που να έχουν αναπτυχθεί καθ’ όλη την διάρκεια της ανάπτυξης τους σε συνθήκες έλλειψης βαρύτητας.¨¨ κι όλα αυτά λίγο έξω απ την ατμόσφαιρα της Γης!\nΔιαβάστε επίσης: Πόσο πιθανή είναι η μετοίκηση στον Άρη;\n¨¨Κάθε ημέρα που περνά εξαφανίζονται από τον πλανήτη από 40 έως 70 είδη χλωρίδας και πανίδας. «Ο θάνατος κυβερνά παντού, στη στεριά και στη θάλασσα», λένε οι ειδικοί. Κάθε χρόνο εξαφανίζεται το 1% των τροπικών δασών, ενώ το ένα δέκατο των κοραλλιογενών υφάλων του πλανήτη χάνεται βίαια και μαζί του χάνεται, επίσης, το πλούσιο οικοσύστημα που φιλοξενούν. H ιστορία της ζωής στη Γη αναφέρει πολλές μαζικές εξαφανίσεις ειδών, ως αποτέλεσμα φυσικών διεργασιών, ως αποτέλεσμα της ίδιας της εξέλιξης. «Όμως είναι η πρώτη φορά», σημειώνουν οι επιστήμονες, «που το κύμα μαζικής εξαφάνισης ειδών το προκαλεί ο ίδιος ο άνθρωπος».¨¨\nΔιαβάστε επίσης από τον Ιδομενέα:\nΠροηγούμενο άρθροΤροία: Μήπως την έχουμε διδαχτεί λάθος;\nΕπόμενο άρθροΤεστ παρατηρητικότητας: Ανάμεσα στις κουκουβάγιες υπάρχει μία γάτα\nΣυντάραξε Ολόκληρο το Νησί Αλλά ΔΕΝ Ήταν Σεισμός (video)\nΠλούταρχος: Θεός των Ιουδαίων είναι ο Εγκόσμιος Διόνυσος των Ελλήνων


ΟΡΙΣΤΙΚΟ ΞΕΧΡΕΩΜΑ. ΚΑΤΑΘΕΣΗ 29 ΕΞΩΔΙΚΩΝ-ΕΝΤΟΛΩΝ ΑΠΟΠΛΗΡΩΜΗΣ ΧΡΕΟΥΣ ΑΠΟ ΤΗΝ Ε.ΣΥ. ΒΑΘΕOΣ ΣΑΜΟΥ ΠΡΟΣ ΙΚΑ – ΤΕΒΕ & Δ.Ο.Υ. – ΑΛΦΕΙΟΣ ΠΟΤΑΜΟΣ\n25 Ιανουαρίου, 2016 Αλφειός ΠοταμόςΑφήστε ένα σχόλιο για το ΟΡΙΣΤΙΚΟ ΞΕΧΡΕΩΜΑ. ΚΑΤΑΘΕΣΗ 29 ΕΞΩΔΙΚΩΝ-ΕΝΤΟΛΩΝ ΑΠΟΠΛΗΡΩΜΗΣ ΧΡΕΟΥΣ ΑΠΟ ΤΗΝ Ε.ΣΥ. ΒΑΘΕOΣ ΣΑΜΟΥ ΠΡΟΣ ΙΚΑ – ΤΕΒΕ & Δ.Ο.Υ.\nΒΙΒΛΙΑ ΠΟΥ ΠΡΕΠΕΙ ΝΑ ΚΟΣΜΟΥΝ ΚΑΘΕ ΧΩΡΟ ΙΕΡΑ ΚΕΙΜΕΝΑ ΕΝΕΡΓΟΠΟΙΗΜΕΝΟΥ ΛΟΓΟΥ


Η Κατερίνα του GNTM για Λιάγκα: «Δεν ασχολούμαι με κομπλεξικούς»\nΌλοι θυμούνται τα σχόλια που είχε κάνει ο Γιώργος Λιάγκας για την Κατερίνα Πεφτίτση, το plus size μοντέλο του GNTM2, με αφορμή τη φωτογράφισή της με μαγιό.\nΟφείλω εγώ να τη δω γυμνή στην παραλία, με τα παραπάνω κιλά; Δε θέλω να τη δω γατί αυτή δεν θα γίνει ποτέ μοντέλο. Γιατί αυτό με το plus size πολύ ωραία καραμέλα», ήταν τότε τα λόγια του παρουσιαστή- που είχαν προκαλέσει αντιδράσεις.\nΚαι τώρα, έρχεται η Κατερίνα Πεφτίτση να δώσει τη δική της ηχηρή απάντηση γι’ αυτά τα σχόλια. Καλεσμένη του Γρηγόρη Αρναούτογλου χθες δήλωσε: «Δεν μ’ ενδιέφερε να βγω να του απαντήσω. Δεν μ’ απασχολεί αν το μισό ποσοστό των ελληνίδων γυναικών δεν αρέσουν στο συγκεκριμένο άνθρωπο ή του χαλάνε την αισθητική.\nΔεν ασχολούμαι καθόλου με κομπλεξικούς ανθρώπους. Άλλο είναι η άποψη κι άλλο η κακή κριτική, να μειώσεις ή να γελοιοποιήσεις μια κατάσταση ή εικόνα. Μπορώ να δεχτώ ότι δεν αρέσω σε κάποιο, δεν μπορούμε να αρέσουμε όλοι σε όλους, αλλά δεν μπορώ να δεχτώ το «πως είναι έτσι;» «δεν κοιτάει τα μούτρα της», «μ’ ενοχλεί να βγαίνει στη θάλασσα», αυτά δεν γίνεται να τα λες» .


Κυπαρισσία, το Ηρώο, οι καρφίτσες και το στεφάνι – messinia24\nΒρίσκεστε εδώΑρχική»Γνώμες»Απόψεις»Κυπαρισσία, το Ηρώο, οι καρφίτσες και το στεφάνι\nΚυπαρισσία, το Ηρώο, οι καρφίτσες και το στεφάνι\nΣΥΓΓΡΑΦΕΑΣ messinia24 ΣΤΙΣ\t 28/04/2021 Απόψεις\nΞεπόρτισα άρον άρον. Δελτίο ειδήσεων των 7 μμ. και μου την έδωσε ο πληρωμένος εκφωνητής της ασθενούς ενημέρωσης, που έβριζε τις μειοψηφίες των απεργών κατά του εργατικού νόμου, βαπτίζοντάς τες «ξυπόλητα τάγματα» που αναστατώνουν στα καλά καθούμενα τη σιωπηρή πλειοψηφία των Ελλήνων, που κλωσάει τ’ αυγά της στον καναπέ και υπό το άπλετο φως του εκκολαπτηρίου της κυβέρνησης, περιμένει επαξίως χρυσά αυγά.\nΡιψάσπιδας λοιπόν για να γλιτώσω τη φιλήσυχη ψυχή μου από τέτοιες δημοσιογραφικές μετριότητες, το ‘βαλα στα πόδια κι όπου φύγει – φύγει, το ’κοψα για την πλατεία. Σκορδοκαϊλα θα μου πεις των ΜΜΕ αν έχασαν έναν ακροατή τους. Αυτά καθίσεις δεν καθίσεις μπροστά στην οθόνη, τον θανατηφόρο ιό τους θα τον ρίξουν, υπάρχει δεν υπάρχει συνωστισμός. Έτσι στο Ηρώο όταν έφθασα και κάθισα στο παγκάκι, άρχισα νοερά ν’ ατενίζω από τις στενόχωρες εκτάσεις των περασμένων οριζόντων γεγονότα, εικόνες, συγκινήσεις, μνήμες. Εκεί στο ίδιο μέρος βάζει ο Όμηρος Πέλλας τον εαυτό του, σ’ ένα διήγημα «Οι καρφίτσες» να πρωταγωνιστεί.\nΧωρίς να ’ναι βουτυρομπεμπές ή μαμάκιας, ως αριστούχος καλείται από την καθηγητική σύγκλητο να καταθέσει στεφάνι στους ήρωες την 25η Μαρτίου, επέτειο της εθνικής γιορτής. Όμως φτωχοπαίδι, βρε αδερφέ, και το ντρίλι κουστούμι του είναι λιωμένο. Στη δεξιά μασχάλη η ραφή του σακακιού ήταν ξηλωμένη και την είχε ράψει με καρφίτσες. Ο επίγονος λοιπόν της «δυναστείας» των φτωχών, ως έσκυψε να καταθέσει το στεφάνι οι καρφίτσες σκόρπισαν, η ραφή έκανε χρατς και το ξηλωμένο σακάκι έγινε θέαμα των παρευρισκομένων! Η επίσημη ελίτ και το ιερατείο διαμαρτυρήθηκε, μερικοί τον γιουχάρισαν και κάποιοι χριστιανοί γαλάζιοι τον στόλισαν με υποκοριστικά, όπως «φλώρο», «κόκκινο» και «μπούλη». Μετά το τέλος της γιορτής μια ομάδα σκληροπυρηνικών εθνικιστών στο μεγάλο καλντερίμι έπεσε λυτή και δεμένη πάνω του να τον κατασπαράξουν που χλεύασε την πατρίδα με ένδυμα ντροπής.\nΣτα χρόνια της γραμματοδιδασκαλικής πορείας μου στο ίδιο μέρος η ελίτ της πόλης έπαθε άλλη μία ψυχρολουσία που έμεινε στην ιστορία κι έκανε πολλούς από τους απλούς ανθρώπους, να νιώσουν οίκτο για τους μικρούς αυτούς αυτοκράτορες και να επαναλαμβάνουν ακαταπαύστως στο δρόμο, μετά τη γιορτή: «Αχ βρε, τους κακόμοιρους τι έπαθαν!» Η πατρίς και η πόλις γιόρταζε άλλη μια επέτειο της 25ης Μαρτίου 1821 όταν ένας ισχυρός και αντεθνικός καρτελάς, ρυμούλκησε ότι υπήρχε στις αυλές και στους δρόμους πέφτοντας με σφοδρότητα και πάνω στο πλήθος. Ούτε το μαθητή της Έκτης δε σεβάστηκε που του πήρε το στεφάνι από τα χέρια, και, στερώντας το από τους ήρωες, στεφάνωσε το διπλανό φράχτη.\nΑνατριχίλα στην φιλήσυχη μάζα αλλά και στην ελίτ προκάλεσε τούτη η ανίερη πράξη του αέρα, που έκανε τις γαλάζιες αποχρώσεις στα μάτια τους να μαυρίσουν, τα δε παρεμφερή σύμβολα της τάξης και της ασφάλειας δίπλα τους ένιωσαν οικτρές άσημες μειονότητες. Ο δε δέσποτας ανέκραξε, όταν το πλήθος το ’βαλε στα πόδια να ξεφύγει από τη θύελλα που ενέσκηψε και να κρυφτεί κάτω από τα στέγαστρα: «Στις θέσεις σας! Στις θέσεις σας! Τι θα σκεφτεί ο Κολοκοτρώνης έτσι που τρέχετε σας λιποτάκτες! Ντροπή!».


Τραγωδία στη Ναύπακτο: Νεκρό βρέφος που μόλις γέννησε 20χρονη\nΤΡΑΓΩΔΙΑ ΣΤΗ ΝΑΥΠΑΚΤΟ: ΝΕΚΡΟ ΒΡΕΦΟΣ ΠΟΥ ΜΟΛΙΣ ΓΕΝΝΗΣΕ 20ΧΡΟΝΗ από Voria.gr article https://www.voria.gr/article/tragodia-sti-nafpakto-nekro-vrefos-pou-molis-gennise-20chroni Μια νεαρή γυναίκα φέρεται να γέννησε μόνη της στο σπίτι της στη Ναύπακο ενώ όταν κάλεσε το ασθενοφόρο δεν ανέφερε τον τοκετό 14.07.2020 15:23\n14/07/2020, 15:23 |\nΜια νεαρή γυναίκα φέρεται να γέννησε μόνη της στο σπίτι της στη Ναύπακο ενώ όταν κάλεσε το ασθενοφόρο δεν ανέφερε τον τοκετό\nΤραγωδία σημειώθηκε την Τρίτη στη Ναύπακτο, καθώς βρέθηκε νεκρό ένα βρέφος που μόλις γεννήθηκε.\nΕιδικότερα, όπως μεταδίδει το nafpaktianews.gr, μια νεαρή γυναίκα περίπου 20 ετών φέρεται να γέννησε μέσα στο σπίτι της ενώ σύμφωνα με τις ίδιες πληροφορίες κάλεσε ασθενοφόρο για αιμορραγία χωρίς να αναφέρει ότι είχε τοκετό.\nΣύμφωνα με το τοπικό μέσο, το ΕΚΑΒ την μετέφερε πρώρα στο Κέντρο Υγείας Ναυπάκτου και στη συνέχεια στο Πανεπιστημιακό νοσοκομείο του Ρίου όπου διαπιστώθηκε ότι είχε γεννήσει ενώ στην συνέχεια μετά από έρευνα στην οικία της βρέθηκε νεκρό το νεογέννητο βρεφος. Τα αίτια του θανάτου διερευνώνται.\nΝΑΥΠΑΚΤΟΣ: ΙΕΡΟΣΥΛΟΙ ΕΚΛΕΨΑΝ ΤΟ ΛΕΙΨΑΝΟ ΤΟΥ ΑΓΙΟΥ ΝΕΚΤΑΡΙΟΥ (VID)


www.12sports.gr: ''Με τον κόσμο για τη νίκη''! - Μπάσκετ Ο αρχηγός του Κολοσσού Σταύρος Τουτζιαράκης ζήτησε την παρουσία του κόσμου στο δύσκολο εντός παιχνίδι του Σαββάτου κόντρα στον Π.Α.Ο.Κ.! - Ειδήσεις για όλα τα αθλήματα της Δωδεκανήσου\n11:15 | Τετ 23 Οκτ, 2019\nΟ αρχηγός του Κολοσσού Σταύρος Τουτζιαράκης ζήτησε την παρουσία του κόσμου στο δύσκολο εντός παιχνίδι του Σαββάτου κόντρα στον Π.Α.Ο.Κ.!\nΤην παρουσία του κόσμου του Κολοσσού, στο κλειστό γυμναστήριο της Καλλιθέας, για το δύσκολο παιχνίδι με τον Π.Α.Ο.Κ. (26/10, 15:45), ζήτησε ο Σταύρος Τουτζιαράκης. ''Περιμένουμε ένα δύσκολο παιχνίδι απέναντι στον ΠΑΟΚ, ο οποίος είναι μία ιστορική ομάδα. Πρόκειται για ένα καλό σύνολο με νέους και παλιούς παίκτες, αλλά εμείς πρέπει να πάρουμε τη νίκη. Κάναμε ένα στραβοπάτημα με το Λαύριο και δεν θέλουμε να το επαναλάβουμε, γι’ αυτό θα πρέπει να μπούμε συγκεντρωμένοι και να επιβάλλουμε τον ρυθμό μας. Όμως, περιμένουμε και τη δυναμική παρουσία του κόσμου, η οποία είναι απαραίτητη για μας''


H γαλλική Vogue μας ταξιδεύει στο Las Vegas - Queen.gr\nH γαλλική Vogue μας ταξιδεύει στο Las Vegas\nΣτο τεύχος Φεβρουαρίου της γαλλικής Vogue η Daria Werbowy φωτογραφίζεται στο Las Vegas και μας παρουσιάζει όλα τα hot look της σεζόν.\nΑυτή τη φορά ό,τι έγινε στο Vegas, δεν θα μείνει στο Vegas. O λόγος για τη φωτογράφιση του top model Daria Werbowy στο Las Vegas με όλα τα hot looks της σεζόν που έρχεται και φιλοξενείται στις σελίδες της γαλλικής Vogue Φεβρουαρίου της οποία το εξώφυλλο μόλις αποκαλύφθηκε.\nΑυτό είναι το έκτο εξώφυλλο για την Ουκρανοκαναδή μούσα της Lancôme που μετρά οκτώ χρόνια αγάπης με τη γαλλική Vogue και αυτή τη φορά πόζαρε στο φακό των Inez van Lamsweerde & Vinoodh Matadin για ένα editorial εβδομήντα σελίδων.\nΣτο εξώφυλλο η καλλονή πρωταγωνίστρια και της καμπάνιας Salvatore Ferragamo ποζάρει με αέρα pinup girl φορώντας ένα μαγιό από την ανοιξιάτικη συλλογή του οίκου Prada και απαστράπτουσα κοσμήματα επίσης Prada (μπορείτε να τα θαυμάσετε και στην Prada boutique της Αθήνας). Ρετρό φουσκωτά μαλλιά συμπληρώνουν το look της για το εξώφυλλο ενός τεύχους που δεν πρέπει να χάσετε.\nGlastonbury: Το φεστιβάλ που μας έμαθε τις Hunter επιστρέφει και εμείς θυμόμαστε τα καλύτερα looks\nΜια συλλογή με printed φορέματα θα σου δώσει απάντηση στο «τι να φορέσω σε γάμο»


` LAMIA + STEREA NEWS: Πολωνή ευρωβουλευτής: Η δυτική κοινωνία δέχεται «ασύμμετρο» πόλεμο από παντού\nΠολωνή ευρωβουλευτής: Η δυτική κοινωνία δέχεται «ασύμμετρο» πόλεμο από παντού\nΗ δυτική κοινωνία δέχεται ασύμμετρο πόλεμο από όλες τις κατευθύνσεις, σύμφωνα με την Πολωνή ευρωβουλευτή των Ευρωπαίων Συντηρητικών, Anna Fotyga.\nΗ ευρωβουλευτής των Ευρωπαίων Συντηρητικών και Ρεφορμιστών και πρόεδρος της επιτροπής ασφάλειας και άμυνας της Ευρωβουλής, τόνισε την ανάγκη εύρεσης «συναίνεσης» μεταξύ των κρατών μελών της ΕΕ αναφορικά με τις σύγχρονες προκλήσεις στη γειτονιά της ΕΕ.\n«Οι προκλήσεις που αντιμετωπίζουμε είναι σημαντικές. Το βασικό ζήτημα είναι να επιτευχθεί συναίνεση σχετικά με το πώς να αντιμετωπίσουμε λογικά τις προκλήσεις τόσο στη νότια και ανατολική γειτονιά μας», είπε σύμφωνα με την ιστοσελίδα της Ευρωβουλής.\nΑσύμμετρος πόλεμος κατά της Δύσης\nΕρωτηθείσα εάν το Ισλαμικό Κράτος απαιτεί μια διαφορετική απάντηση από την ΕΕ, η Πολωνή ευρωβουλευτής επεσήμανε ότι η δυτική κοινωνία είναι αντιμέτωπη με έναν «ασύμμετρο» πόλεμο από όλες τις κατευθύνσεις.\n«Δεν ξέρουμε τι πρόκειται να μας χτυπήσει: μαχητές στο ανατολικό τμήμα της Ουκρανίας ή το ριζοσπαστικό Ισλαμικό Κράτος; Το ότι παιδιά και έφηβοι στην Ευρώπη έλκονται από αυτά τα είδη των ιδεών είναι αποκαρδιωτικό. Πρέπει να ενισχύσουμε και να συντονίσουμε τα αντιτρομοκρατικά μέτρα που έχουμε στη διάθεσή μας και να διακόψουμε τις πηγές χρηματοδότησης του ριζοσπαστικού ισλαμισμού», είπε.


Δείτε το μεγάλο Πείραμα που κάναμε με ψηφιακό δερματοσκόπιο για το ποια μάσκα είναι πιο ασφαλής; Φωτό και αποτελέσματα. – News on Salamina\nHome Αποκάλυψης, Αρθρογράφοι, Υγεία Δείτε το μεγάλο Πείραμα που κάναμε με ψηφιακό δερματοσκόπιο για το ποια μάσκα είναι πιο ασφαλής; Φωτό και αποτελέσματα.\nΔείτε το μεγάλο Πείραμα που κάναμε με ψηφιακό δερματοσκόπιο για το ποια μάσκα είναι πιο ασφαλής; Φωτό και αποτελέσματα.\nτων Αλέξανδρου Γιατζίδη και Κλεοπάτρα Ζουμπουρλή, medlabnews.gr iatrikanea\nΌλους αυτούς τους μήνες της πανδημίας το θέμα “ΜΑΣΚΑ” είναι κάτι που ενδιαφέρει επιστήμονες και όλον τον κόσμο που καλούνται να τις χρησιμοποιούν. Από το ερώτημα φοράμε ή δεν φοράμε μάσκα του Ιανουρίου 2020 περάσαμε στο Οι υγιείς ΔΕΝ πρέπει να φορούν μάσκα, Φεβρουάριο 2020, και φτάσαμε στο Πώς να φτιάξετε εύκολα χωρίς βελόνες και λαστιχάκια, Μάιος 2020. Έτσι είδαμε να επικρατούν υφασμάτινες μάσκες ζωγραφιστές, με σχήματα, με σήματα από εταιρείες να επικρατούν και να τις φορούν οι περισσότεροι.\nΚαι ξαφνικά μετά από ένα ολόκληρο χρόνο μαθαίνουμε ότι αυτές οι μάσκες ΔΕΝ κάνουν και θα πρέπει όλοι να χρησιμοποιούν μάσκες χειρουργικές και μάλιστα κάποιοι από τους ειδικούς είπαν ότι για καλύτερα αποτελέσματα να τις φοράμε ΔΙΠΛΕΣ.\nΠροκειμένου να δούμε τι ακριβώς συμβαίνει πραγματικά με τις μάσκες και ποιες πραγματικά προσφέρουν μεγαλύτερη ασφάλεια αποφασίσαμε να κάνουμε ένα πείραμα. Αποφασίσαμε να χρησιμοποιήσουμε το τελευταίου τύπου ψηφιακό δερματοσκόπιο που διαθέτει το ΜΕDLAB IATΡΙΚΟ ΙΝΣΤΙΤΟΥΤΟ που είναι για τον έλεγχο των ελιών του δέρματος, για την διάγνωση καρκίνου του δέρματος και μελανώματος. Το συγκεκριμένο μηχάνημα χρησιμοποιώντας ειδικές τεχνικές μπορεί να διεισδύσει και να δει μέσα από το δέρμα.\nΦροντίσαμε να πάρουμε περίπου 100 μάσκες υφασμάτινες διαφορετικής ποιότητας και φυσικά χειρουργική μάσκα (εξετάσαμε πέντε διαφορετικές).\nΤις εικόνες τις αποθηκεύσαμε στο ψηφιακό δερματοσκόπιο προκειμένου να τις συγκρίνουμε με αλγορίθμους που χρησιμοποιεί το μηχάνημα για τους σπίλους (ελιές).\nΠαραθέτουμε ενδεικτικά τις φωτό από το μηχάνημα.\n1. Υφασμάτινη Μάσκα.\n3. Μάσκα τύπου πετσέτας\n4. Χειρουργική Μάσκα\nΑπό τους ελέγχους που κάναμε αλλά και από τις εικόνες που βλέπετε φαίνεται ότι η χειρότερη και πιο επικίνδυνη μάσκα είναι η υφασμάτινη 1. Είναι γεμάτη πόρους με αποτέλεσμα να διευκολύνει την αναπνοή αλλά ουσιαστικά δεν φιλτράρει καθόλου τον εισπνεόμενο αέρα. Απεναντίας μπορεί να γίνεται και επικίνδυνη μια και κατά της διάρκεια της εισπνοής μπορεί να κρατήσει σωματίδια που φέρουν κοροναϊό αλλά με την αναπνοή τελικά να αποκολληθούν και να τα εισπεύσει ο χρήστης της μάσκας.\nΗ μάσκα 2 είναι πάλι υφασμάτινη. Είναι αρκετά σπάνια (από τις 100 μόνο 10 ήταν αυτού του τύπου) και η οποία έχει πόρους αλλά πολύ μικρότερους από την προηγούμενη. Φυσικά είναι ασφαλέστερη της προηγούμενης αλλά οι πόροι και σε αυτήν είναι αρκετοί (σε κάθε σημείο της πλέξης) οπότε και πάλι δεν προσφέρει ασφάλεια.\nΗ μάσκα 3 είναι από υλικό πετσέτα. Όπως διακρίνετε είναι γεμάτο πόρους και φυσικά δεν μπορεί να προσφέρει καμία ασφάλεια. Ίσως τοποθετείται μεταξύ των προηγούμενων δύο. Τέτοιου τύπου μάσκα από τις 100 του δείγματός μας ήταν μόνο 4.\nΤέλος βλέπουμε την Χειρουργική Μάσκα. Όσες μάσκες εξετάσαμε λάβαμε την ίδια εικόνα (με ελάχιστες διαφοροποιήσεις. Και εδώ βλέπουμε κάποιους πόρους με την διαφορά ότι είναι πάρα πολύ περιορισμένοι και το υπόλοιπο υλικό είναι συμπαγές. Σαφώς προσφέρει μεγαλύτερη ασφάλεια των υπολοίπων αλλά και αυτή όχι πλήρη. Αν κρίνουμε από το μέγεθος και τον αριθμό των πόρων στο συγκεκριμένο υλικό συμπεραίνουμε ότι η ασφάλεια που παρέχει είναι της τάξεως του 75 με 80 %.\nΑπό τα συμπεράσματα της παραπάνω μελέτης διαπιστώνουμε ότι οι υφασμάτινες μάσκες είναι εντελώς ακατάλληλες για να προστατεύσουν από κάποια λοίμωξη.\nΟι χειρουργικές μάσκες είναι αποτελεσματικές όμως για μεγαλύτερη σιγουριά και ίσως σε περιπτώσεις που οι χρήστες τους έρχονται πιθανότερα σε επαφή με κρούσματα θα ήταν προτιμότερο να είναι διπλές ή να φορώνται μαζί με ασπίδα προστασίας.\nΠηγή MEDLAB IATΡΙΚΟ ΙΝΣΤΙΤΟΥΤΟ\nFiled in: Αποκάλυψης, Αρθρογράφοι, Υγεία


ΚΙΝΑΛ: Οι συνεργασίες στο δήμο προκαλούν… πονοκεφάλους\nΜπορεί το ποσοστό του να είναι 6-8% σύμφωνα με τις δημοσκοπήσεις όμως φαίνεται πως είναι το κόμμα που καθορίζει τις εξελίξεις στα αυτοδιοικητικά πράγματα. Ο λόγος για το ΚΙΝΑΛ που σε επίπεδο νομού Τρικάλων (και όχι μόνο), βρίσκεται αυτές τις ημέρες στο επίκεντρο των εξελίξεων.\nΣε αντίθεση με τον ΣΥΡΙΖΑ που είναι κυβέρνηση, αλλά όμως μετράει μάλλον μονοψήφια νούμερα σε δήμους και περιφέρειες, το ΚΙΝΑΛ φαίνεται πως έχει εκείνο το πολιτικό προσωπικό… αλλά και τη δύναμη στην βάση που δεν έχει απολέσει σε επίπεδο Τ.Α., να κατεβάζει δικό του υποψήφιο και να σέρνει τον… ανίσχυρο ΣΥΡΙΖΑ σε στήριξή του.\nΜόνο που στο ΚΙΝΑΛ δεν ξεχνούν, ούτε τις επιθέσεις με χαρακτηρισμούς τύπου «Γερμανοτσολιάδες», ούτε το «κλέφτες», που δέχθηκαν από στελέχη του κυβερνώντος κόμματος. Ετσι αυτό που μπορεί να πεις κανείς είναι: Όλα του γάμου δύσκολα»… και άλλο τόσο δύσκολο είναι να πετύχει, παρά τις προσπάθειες που καταβάλλει ο Χρήστος Λάππας για συνεργασίες με τον ΣΥΡΙΖΑ.\nΟι φωνές αντίδρασης που ακούγονται μέσα στο ΚΙΝΑΛ είναι πολλές και πέραν της… αντιπαλότητας που πλέον υπάρχει, μπαίνει και η λογική τι θα κερδίσει και τι θα απολέσει το κόμμα σε μια τέτοια περίπτωση.\nΕτσι το θέμα το ΚΙΝΑΛ να κατεβάσει κοινό υποψήφιο με την παράταξη Λάππα περνά στα χέρια του γραμματέα Γιώργου Μανώλη, που αναμένεται να συγκαλέσει σύμφωνα και με την εγκύκλιο το σώμα για μια πρώτη κουβέντα. Σε αυτή την κουβέντα πέραν των μελών της Κ.Ε. του ΚΙΝΑΛ και της Νομαρχιακής, θα κληθούν να παραστούν οι πρώην δήμαρχοι και οι σημερινοί δημοτικοί σύμβουλοι.\nΤι θα κάνει όμως η Νομαρχιακή Επιτροπή του ΚΙΝΑΛ στην περίπτωση που επιμείνουν στην κάθοδό τους η κ. Χρύσα Ντιντή και ο Γιώργος Σπαθής και παράλληλα ζητήσουν στήριξη και τα… μέλη του συνδυασμού Λάππα, μιας και ακούγεται έντονα το όνομα του Κώστα Κρεμμύδα;\nΜάλιστα ο δεύτερος την ερχόμενη Κυριακή θα προχωρήσει συνέντευξή όπου θα ανακοινώσει την κάθοδό του. Αραγε θα βάλει θέμα η Νομαρχιακή για διαγραφή του;\nΣτην σκακιέρα των εκλογών του δήμου τελευταία έχει προστεθεί και το όνομα του Γιώργου Ηλιάδη, ο οποίος μέχρι στιγμής δεν έχει εκδηλώσει κάποια άλλη προτίμηση πέραν αυτής του Εθνικού Κοινοβουλίου.


Δημοπρατείται η βελτίωση των αγροτικών οδών σε δεκαπέντε τοπικές κοινότητες της Π.Ε. Καρδίτσας | Karditsa Portal - Η ηλεκτρονική εφημερίδα της Καρδίτσας\nHome › Ειδήσεις › Δημοπρατείται η βελτίωση των αγροτικών οδών σε δεκαπέντε τοπικές κοινότητες της Π.Ε. Καρδίτσας ›\nΥποβλήθηκε στις Πέμ, 17/10/2019 - 21:52.\nSelect ratingGive Δημοπρατείται η βελτίωση των αγροτικών οδών σε δεκαπέντε τοπικές κοινότητες της Π.Ε. Καρδίτσας 1/5Give Δημοπρατείται η βελτίωση των αγροτικών οδών σε δεκαπέντε τοπικές κοινότητες της Π.Ε. Καρδίτσας 2/5Give Δημοπρατείται η βελτίωση των αγροτικών οδών σε δεκαπέντε τοπικές κοινότητες της Π.Ε. Καρδίτσας 3/5Give Δημοπρατείται η βελτίωση των αγροτικών οδών σε δεκαπέντε τοπικές κοινότητες της Π.Ε. Καρδίτσας 4/5Give Δημοπρατείται η βελτίωση των αγροτικών οδών σε δεκαπέντε τοπικές κοινότητες της Π.Ε. Καρδίτσας 5/5\nΕιδήσεις - 14 ώρες 51 λεπτά πιο πριν\nΣΤΟΧΕΥΟΥΜΕ ΣΤΗΝ ΕΝΤΑΞΗ ΝΕΩΝ ΚΙΝΔΥΝΩΝ ΣΤΟΥΣ ΚΑΝΟΝΙΣΜΟΥΣ ΤΟΥ ΕΛΓΑ


Πρωτοποριακές e-TEP ρομποτικές επεμβάσεις κήλης με το σύστημα da Vinci μόνο στο Metropolitan Hospital - Iatropedia\n05 Νοεμβρίου 2019 | 10:28\nΓράφει ο Διαμαντής Ε. Θωμάς, M.D. Ph.D. F.A.C.S., Ειδικός στη Λαπαροσκοπική Ρομποτική Ογκολογική Χειρουργική, Διευθυντής Γενικός Χειρουργός στο Metropolitan Hospital\nΟι χειρουργικές επεμβάσεις μέχρι τις αρχές της δεκαετίας του ’90, γίνονταν με τον κλασικό τρόπο της ανοιχτής χειρουργικής. Σύμφωνα με την μέθοδο αυτή, η τομή επεκτείνεται από το δέρμα, στο υποδόριο λίπος και τις μυϊκές περιτονίες προκειμένου ο χειρουργός να φθάσει στο επίπεδο της βλάβης. Για την αποκατάσταση της βλάβης, χρησιμοποιούνται είτε μόνον ράμματα είτε ένα κομμάτι χειρουργικού πλέγματος. Στη συγκεκριμένη μέθοδο, η χρήση μόνο ραμμάτων εμφανίζει πιθανότητες υποτροπής της τάξης του 10% , ενώ στην τεχνική της χρήσης πλέγματος, οι πιθανότητες υποτροπής κινούνται στα επίπεδα του 1%. Για αυτό και τις τελευταίες δυο δεκαετίες έχει επικρατήσει η χρήση πλέγματος, καθώς με το πλέγμα δεν έχουμε τάση στους ιστούς και καλύπτεται το κενό που επέτρεψε στη κήλη να εμφανισθεί.\nΔιαμαντής Ε. Θωμάς, M.D. Ph.D. F.A.C.S., Ειδικός στη Λαπαροσκοπική Ρομποτική Ογκολογική Χειρουργική, Διευθυντής Γενικός Χειρουργός στο Metropolitan Hospital


€24.90 από €45 (Έκπτωση 45%) για 1 Τεράστιο Φουσκωτό Καναπέ-Ξαπλώστρα 260x70cm! Νέας Γενιάς 2018! To Απόλυτο Gadget του Καλοκαιριού - Ο Καναπές που Πάει Παντού και Φουσκώνει με 2 -3 Κινήσεις! Ιδανικός για Παραλία, Πίκνικ, Κάμπινγκ, Βουνό, Πισίνα κ.α! Με ΔΩΡΕΑΝ Παγκύπρια Αποστολή.\n€24.90 για 1 Τεράστιο Φουσκωτό Καναπέ-Ξαπλώστρα 260x70cm - Μωβ (ΕΞΑΝΤΛΗΘΗΚΕ)\nΤο κάθε κουπόνι ισχύει για 1 Τεράστιο Φουσκωτό Καναπέ-Ξαπλώστρα 260x70cm.\nΣετ με 2 Πρόσθετα Συρτάρια Ψυγείου & 1 Αντιβακτηριδιακή Αφρώδες Επιφάνεια!


Με την πρώτη - Happy father’s day - neolaia.gr\nΜε την πρώτη – Happy father’s day\n* Με την πρώτη\nΠαράταιρο ζευγάρι της μιας βραδιάς αποφασίζει να δώσει μια δεύτερη ευκαιρία στην «σχέση» τους μιας και το αποτέλεσμα της συνεύρεσής τους είναι μια εγκυμοσύνη!\nΣυμπαθητική κωμωδία που φιλοδοξεί να παρουσιάσει την προσπάθεια δύο φαινομενικά αταίριαστων ανθρώπων να έρθουν κοντά εν αναμονή του πελαργού. Η σκηνοθεσία, όπως και η ιστορία, όμως καταντάει κουραστική και ξεμένει σε ορισμένα σημεία από φαντασία, ξεπερνώντας εμπόδια και κενά με επιφανειακό τρόπο. Παρόλο όμως που η ταινία δεν έχει κάτι νέο ή ιδιαίτερο να πει, θα γελάσεις αρκετά με τον ατζαμή πρωταγωνιστή.\nΠρωταγωνιστούν:Σεθ Ρόγκεν, Κάθριν Χέιλ, Πολ Ραντ.


A.O Tραχώνων - Σύλλογος ηλικίας πλέον 57 ετών! - notia.gr\nA.O Tραχώνων – Σύλλογος ηλικίας πλέον 57 ετών!\n11/07/2014 11/07/2014 notia teamΚανένα Σχόλιο\n(Κώστας Ν. Σιακαβέλλας – Φίλαθλος)\nΤην πρώτη κρυάδα την ένιωσα όταν προ διετίας σε επίσημη επιστημονική εκδήλωση άκουσα το Εθνικό Καποδιστριακό Πανεπιστήμιο Αθηνών να εκφωνείται ως Ε.Κ.Π.Α, δηλαδή με τα αρχικά του. Κάτι σαν… μουστάρδα μου θύμισε πάντως όχι χώρο μετάδοσης και παραγωγής γνώσης…\nΜόλις χθες άκουσα ότι η ποδοσφαιρική μας ομάδα με την άνοδό της στη Football League ως Π.Α.Ε (Ποδοσφαιρική Ανώνυμη Εταιρεία) δε θα λέγεται ‘ΤΡΑΧΩΝΕΣ’ όπως ήταν το ιδρυτικό της όνομα από το 1957, αλλά… ‘ΑΛΙΜΟΣ’.\nΑν μου μεταφέρθηκε σωστά, κάποιοι είπαν ότι οι ‘ΤΡΑΧΩΝΕΣ’ δεν είναι σοβαρό brand name για Π.Α.Ε. Βέβαια η μετάλλαξη ξεκίνησε προ έτους με την άνοδο στη Γ’ Εθνική και οι ‘ΤΡΑΧΩΝΕΣ’ μετονομάστηκαν σε ‘ΑΟΤ ΑΛΙΜΟΥ’ (Αθλητικός Όμιλος Τραχώνων Αλίμου).\nΈτσι έζησα να ακούω στην αναμετάδοση του ποδοσφαιρικού αγώνα ανόδου της ομάδος από τον εκφωνητή στο ραδιόφωνο: ‘Ο ΠΟΑ (Ατσαλένιος) η ιστορική ομάδα προσφύγων της Κρήτης επιτίθεται και ο ΑΟΤ αμύνεται…’.\nΠρέπει πλέον να μάθουμε να επικοινωνούμε μόνο με συντομογραφίες αλλά σε λίγο θα δυσκολέψει και το έργο του εκφωνητή: ‘ΠΟΑ (Ποδοσφαιρικός Όμιλος Ατσαλένιος) επιτίθεται και… ΠΟΑ (Ποδοσφαιρικός Όμιλος Αλίμου) αμύνεται…’.\nΜε την ίδια ισοπεδωτική λογική που η Ακαδημία Σωματικής Αγωγής κατάντησε Τ.Ε.Φ.Α.Α., το Εθνικό μας Πανεπιστήμιο Ε.Κ.Π.Α και η τοπική μας ομάδα με το ιστορικό όνομα ‘ΤΡΑΧΩΝΕΣ’, αρχαία αποικία Ελλήνων Αχαιών στην Κύπρο, ‘ΑΛΙΜΟΣ’. Υπάρχει δε και χωριό με το ίδιο όνομα, Τράχωνες, στην κατεχόμενη πλέον περιοχή της Λευκωσίας με αντίστοιχο πλέον προσφυγικό σύλλογο στον ελληνοκυπριακό τομέα.\nΟι παλαιοί Κύπριοι, ως ‘Τράχων’, καλούνε ‘τη σκληρή πέτρα που δε σπάει’. Ήρθε η ώρα η ομάδα μας να απολέσει το ιστορικό της όνομα και να το θυσιάσει για ένα πλέον προσοδοφόρο brand name. Δε θα πω πως θα τρίζουν τα κόκκαλα όσων προσπάθησαν για αυτή την ομάδα, σίγουρα όμως ο Ερμής που απεικονίζεται στο σήμα της θα έχει αρχίσει να ανησυχεί μήπως αντικατασταθεί από κάποιο θεό με… ισχυρότερο brand name.\nΔείτε ολόκληρο το φιλμ για τον Άλιμο που σαρώνει τα διεθνή βραβεία (VIDEO)...\nΚοινωνική προσφορά του ΟΦΚΑ Οδυσσέας\n3η Τακτική Εθελοντική Αιµοδοσία Δήµου Νέας Σµύρνης για το 2020


kolotoubes: Ερώτηση για δήλωση που δεν έκανε ποτέ ο Χαϊκάλης..υπέβαλε ο εισαγγελέας στον Αποστολόπουλο..!!\nΕρώτηση για δήλωση που δεν έκανε ποτέ ο Χαϊκάλης..υπέβαλε ο εισαγγελέας στον Αποστολόπουλο..!!\nΔείτε ερώτηση που υπέβαλλε ο κ. εισαγγελέας στον κ. Αποστολόπουλο κατά την διάρκεια της κατάθεσής του..για την απόπειρα δωροδοκίας του Πάυλου Χαϊκάλη..\nΕΡΩΤΗΣΗ: Έχετε υπόψη σας δήλωση του κ. Χαϊκάλη της 11-12-2014 ότι θα ψηφίσει Πρόεδρο της Δημοκρατίας προκειμένου να αποφευχθεί εθνική κρίση;\nΔιαβάστε τώρα τι ακριβώς είχε δηλώσει ο Παύλος Χαϊκάλης στις 11/12/2014\n«Δεν θα ψηφίσω για την προεδρία της Δημοκρατίας καθώς υπάρχει ομόφωνη απόφαση των Ανεξάρτητων Ελλήνων. Αν όμως συμβεί κάτι, όπως για παράδειγμα ένα εθνικό θέμα, ίσως το κόμμα να αλλάξει τη στάση του» υπογράμμισε μιλώντας στο Παραπολιτικά Fm.\nΈχει καμία σχέση η ερώτηση του κ. εισαγγελέα προς τον κ. Αποστολόπουλο, με αυτά που πραγματικά δήλωσε ο κ. Χαϊκάλης...\nΑπολύτως καμία σχέση με τις δηλώσεις του Χαϊκάλη και σαν να μην φτάνει αυτό...\nστην ουσία δόθηκε μια ασίστ, μια πάσα στον κ. Αποστολόπουλο να προσπαθήσει να χτίσει την υπερασπσιστική γραμμή του..να τεκμηριώσει τους ισχυρισμούς του όπως δήλωσε ο ίδιος...


Ο Ταϊγανίδης ανακοίνωσε την απόσυρση του! | SPORTS ROOM\nΑρχική Αθλητισμός Ο Ταϊγανίδης ανακοίνωσε την απόσυρση του!\nΣε συνέντευξη που παραχώρησε στην ιστοσελίδα της Ελληνικής Παραολυμπιακής Επιτροπής (ΕΠΕ), ο Χαράλαμπος Ταϊγανίδης των 10 μεταλλίων σε Παραολυμπιακούς Αγώνες ανακοίνωσε πως βάζει τελεία στην καριέρα του.\nΤην περασμένη Παρασκευή (27/8) απώλεσε για… μία χεριά ένα 11ο μετάλλιο, αφού έχασε άδικα το χάλκινο μετάλλιο και κατετάγη 4ος με χρόνο 1:02.16 στον τελικό των 100 μέτρων ύπτιο S12.\n«Μπορώ να πω ότι ήταν οι τελευταίοι μου Αγώνες ως αθλητής. Ολοκληρώνεται μία καριέρα 35 ολόκληρων χρόνων ως ενεργός αθλητής στη κολύμβηση με τον καλύτερο τρόπο» δήλωσε ο Χαράλαμπος Ταϊγανίδης. Το… φινάλε τον βρίσκει να έχει συγκομιδή 4 χρυσά, 4 ασημένια και 2 χάλκινα μετάλλια σε Παραολυμπιακούς Αγώνες.\nΠροηγούμενο άρθροΚούμαν: «Θα ήθελα τον Εμπαπέ στη Μπαρτσελόνα – Είναι από τους καλύτερους παίκτες στο κόσμο»\nΕπόμενο άρθροΣίτι-Άρσεναλ: Οι Πολίτες έκαναν… πασούλες και οι «κανονιέρηδες» κοιτούσαν! (vid)\nSPORTSROOM - 23:47 23/10/2021\nΟι Αμαζόνες Νέας Ερυθραίας επικράτησαν του Μαρκόπουλου με 3-2 σετ, για την τέταρτη αγωνιστική της Volleyleague γυναικών. Ο αγώνας πρόσφερε πολλές


Σαν σήμερα 3 Νοεμβρίου | telebit\n361: Πεθαίνει σε ηλικία 44 ετών ο αυτοκράτορας του Βυζαντίου Κωνστάντιος Β’ (Γέν. 7.8.317), γιος του Μεγάλου Κωνσταντίνου. Παρά τις προσπάθειες, εκστρατείες και νίκες κατά των Σασανιδών Περσών δεν κατάφερε να εξαλείψει τον κίνδυνο. Σκότωσε σε μάχη στη Ναρασάρα τον γιό του αυτοκράτορα Σαπούρ, τον στρατηγό Ναρσή. Έφτιαξε νέα πανίσχυρα φρούρια στην στρατηγικής σημασίας Άμιδα (σημερινό Ντιαρμπακίρ), που είχαν καταλάβει οι Πέρσες, όπως και στην Nisibis (Αντιόχεια της Μυγδονίας, στα σύνορα Τουρκίας – Συρίας). Είχε κτίσει την πρώτη Αγία του Θεού Σοφία (Αγιά Σοφιά). Πέθανε, από άγνωστη ασθένεια, στην Μοψουεστία (20km ανατολικά από τα Άδανα), κατά την διάρκεια της εκστρατείας, εναντίον του ανιψιού του Ιουλιανού, που είχε ορίσει ο ίδιος διάδοχό του. Μετά το θάνατό του τον διαδέχθηκε ο Ιουλιανός.\n1254: Πεθαίνει σε ηλικία 61 ετών ο αυτοκράτορας της Νίκαιας Ιωάννης Δούκας Γ’ Βατάτζης (Γέν. 1193). Είχε διαδεχθεί τον πεθερό του Θεόδωρο Α΄ Λάσκαρη. Στα 32 χρόνια που ήταν στο θρόνο, επέκτεινε μέτρο το μέτρο, θα έλεγε κανείς, την επιφάνεια της αυτοκρατορίας της Νίκαιας. Συρρίκνωσε τελείως την Λατινοκρατούμενη Βυζαντινή αυτοκρατορία, ώστε να θεωρείται αυτός που θεμελίωσε την δημιουργία την Νέας Βυζαντινής αυτοκρατορίας. Η Εκκλησία τον αγιοποίησε λόγω των αγαθοεργιών του, ενώ αναφέρονται και θαύματα που έχει κάνει. Τον Ιωάννη, που ήταν επιληπτικός, διαδέχθηκε στο θρόνο ο γιος του Θεόδωρος Β’ Λάσκαρης, που κληρονόμησε και το πρόβλημα.\n1500: Έρχεται στο κόσμο (†13.02.1571, 70 ετών) ο πολυτάλαντος Ιταλός Μπενβενούτο Τσελλίνι. Σχεδιαστής, γλύπτης, χρυσοχόος, μουσικός και συγγραφέας, που ξεκίνησε επαγγελματική καριέρα στα 16 του. Ταυτόχρονα γενναίος πολεμιστής και εμπνευσμένος διοικητής στρατευμάτων, ενεπλάκη σε όλες τις μάχες των εσωτερικών πολέμων μεταξύ των Ιταλικών πόλεων και φατριών.\n1718: Γεννιέται Τζον Μόνταγκιου (†30.04.1792, 73 ετών), 4ος κόμης του Σάντουιτς. Βρετανός πολιτικός, εφευρέτης και εξερευνητής. Το 1762 έφτιαξε ένα πρόχειρο φαγητό που ονομάστηκε σάντουιτς, επειδή σαν μανιακός χαρτοπαίκτης δεν μπορούσε να χάνει χρόνο για φαγητό.\n1865: Παραιτείται η 12ήμερη κυβέρνηση του Ε. Δεληγιώργη, γιατί δεν μπορεί να ανεχτεί τις παρεμβάσεις του συμβούλου του βασιλιά Γεωργίου Α’, Βίλχελμ (Γουλιέλμου) Σπόνεκ. Σχηματίζει κυβέρνηση ο Δ. Βούλγαρης και ζητάει αμέσως από τον Γεώργιο Α’ να διακόψει τις εργασίες της βουλής μέχρι τον Ιανουάριο γιατί δεν είχε την πλειοψηφία, που θα του εξασφάλιζε ψήφο εμπιστοσύνης. Ο Γεώργιος αρνείται και ο Βούλγαρης μετά από 3 ολόκληρες μέρες παραιτείται. Τον διαδέχεται κυβέρνηση υπό τον Α. Κουμουνδούρο. Τα παιδία παίζει «Βασιλευομένη Δημοκρατία».\n1869: Πεθαίνει σε ηλικία 77 ετών στο Κέντιγκτον της Αγγλίας, ο Ζακυνθινός ρομαντικός ποιητής Ανδρέας Κάλβος. Η ποίησή του δεν ακολουθεί καμία σχολή και είναι γραμμένη σε δημοτική και καθαρεύουσα μαζί.\nΑρκετά έργα του υπάρχουν στην Ανέμη.\nΜπορείτε να διαβάσετε από τις Ωδές το σπουδαιότερο έργο του την Λύρα και τα Λυρικά εδώ.\n1905: Ο Δήμος Αθηναίων συνάπτει σύμβαση με ελβετική εταιρεία για την ασφαλτόστρωση της Πλατείας Ομονοίας και των οδών Πανεπιστημίου και Αθηνάς. Είναι η πρώτη ασφαλτόστρωση στην Ελλάδα.\n1918: Αρχίζει η δεύτερη και τελική φάση της Γερμανικής επανάστασης που ολοκληρώθηκε με την αλλαγή του πολιτεύματος την 11.8.1919 από την αυτοκρατορική Γερμανία στην Δημοκρατία της Βαϊμάρης. Ο Α’ Παγκόσμιος Πόλεμος δεν έχει τελειώσει επίσημα. Οι εχθροπραξίες Θα σταματήσουν επίσημα την 11.11.1918 με την ανακωχή που υπογράφηκε στο δάσος της Κομπιέν. Την ίδια ημέρα θα παραιτηθεί και ο τελευταίος αυτοκράτορας της Γερμανίας Γουλιέλμος Β’. Το τυπικά επίσημο τέλος του πολέμου είναι η Συνθήκη των Βερσαλιών που υπογράφηκε την 28.06.1919. Η Πρώτη φάση είχε αρχίσει με στάσεις πληρωμάτων σε πολεμικά πλοία από την 29.10.1918. Η δεύτερη φάση χαρακτηρίζεται από την κόντρα μεταξύ των κομμάτων αλλά και του Γερμανικού στρατού που υπερασπίζεται το αυτοκρατορικό καθεστώς. Κόντρα που φτάνει τα όρια της εμφύλιας σύρραξης, ενώ στην διακυβέρνηση της χώρας επικρατεί αναρχία χωρίς αυτοκράτορα και χωρίς διάδοχο κατάσταση μέχρι και την σύσταση της δημοκρατίας.\n1935: «Δημοψήφισμα» για επαναφορά της Βασιλείας. Απέχουν οι Βενιζελικοί, αριστεροί, κομμουνιστές. Οι υπόλοιποι που αποτελούν το 15% του εκλογικού σώματος, επιλέγουν με ποσοστό 98% την επάνοδο του Βασιλιά. Ο στρατιωτικός νόμος άρθηκε τύποις μια εβδομάδα νωρίτερα, αφού πριν είχαν εκτοπιστεί στη Μύκονο οι Γεώργιος Παπανδρέου και Αλέξανδρος Παπαναστασίου. Δείγμα της ισχυρής διαίσθησης για την επάνοδο του Βασιλέως που είχαν οι κινηματίες του Κονδύλη, μια ημέρα πριν το δημοψήφισμα, είχαν δημοσιεύσει στο ΦΕΚ το νέο όρκο των Δημοσίων Υπαλλήλων που έπρεπε να ορκίζονται ότι θα «φυλάττω πίστην εις την Πατρίδα και τον Συνταγματικόν Βασιλέα των Ελλήνων». Την ίδια μέρα με Αναγκαστικό Νόμο, επειδή ήταν καλά παιδιά την εβδομάδα που μεσολάβησε μεταξύ άρσης του στρατιωτικού νόμου και εκλογών, ικανοποιεί το αίτημα της ΕΣΗΕΑ για υποχρεωτική εγγραφή στον Σύλλογο όσων ασχολούνταν με την δημοσιογραφία. Με τον ίδιο νόμο τους δίδει δωρεάν μετακινήσεις με όλα τα δημόσια μέσα μεταφοράς, την έκδοση κρατικών λαχείων (Λαχείο Συντακτών), ίδρυση πρατηρίου για πώληση ειδών, από τρόφιμα, ενδύματα, έως οικοδομικά υλικά, με φορολογική και δασμολογική ατέλεια, 50% έκπτωση στα τηλεπικοινωνιακά τέλη και απαλλαγή από τον φόρο δημοσίων θεαμάτων. Η παρωδία της Δημοκρατίας όπως δεν μπορεί να εκφραστεί από κανένα άλλο τόσο καλά, όσο από του «φορείς» της.\n1943: Εκτελούνται από τους Ναζί 18.000 άνδρες και γυναίκες Ιουδαίοι στο στρατόπεδο Majdanek, σε μια επιχείρηση που της έδωσαν το όνομα «Εορτή της Συγκομιδής» (Aktion Erntefest). Το στρατόπεδο βρισκόταν στα περίχωρα του Λούμπλιν της Πολωνίας. Κατά την διάρκεια των εκτελέσεων έπαιζε δυνατά μουσική στα στρατόπεδα για να μην ακούγονται οι πυροβολισμοί. Η επιχείρηση θα είχε ολοκληρωθεί σε μια μέρα αλλά σε κάποιους καταυλισμούς στασίασαν έχοντας καταλάβει που πήγαιναν τους συγκρατούμενούς τους. Οι Γερμανοί έβαλαν φωτιά σ’ αυτά τα οικήματα και συνέχισαν με τα άλλα κανονικά. Ο εμπρησμός τους κόστισε μια μέρα παραπάνω.\n1944: Κυκλοφορεί το μεγαλύτερο χαρτονόμισμα που εξέδωσε ποτέ η Ελλάδα. Είναι ονομαστικής αξίας 100 δισεκατομμυρίων δραχμών και δεν αγοράζεις τίποτε με αυτό. Τα πληθωριστικά χαρτονομίσματα της κατοχής και λίγο μετά από αυτήν, τα είχαν, για τις καθημερινές συναλλαγές τους σε κασέλες. Η κόρη στο χαρτονόμισμα σαν να κλαίει.\n1950: Ο Σοφοκλής Βενιζέλος μετά από δύο καίρια πλήγματα που δέχεται η κυβέρνησή του αναγκάζεται να υποβάλει την παραίτησή του. Το πρώτο ήταν η ανακοίνωση της Αμερικής ότι περικόπτει κατά 30% (67,2 εκ. δολάρια εποχής, $715 εκ. σημερινά) την βοήθεια προς την Ελλάδα λόγω αδυναμίας της χώρας να αξιοποιήσει την βοήθεια. Το δεύτερο ήταν το σκάνδαλο του ΟΛΠ. Προσωπικός φίλος του Κωνσταντίνου Τσαλδάρη αποσπασμένος στο ιδιαίτερο γραφείο του, είχε καταχραστεί 7,5 δισεκατομμύρια δραχμές του ΟΛΠ. Ο Τσαλδάρης που με το Λαϊκό Κόμμα, ήταν ένα από τα τρία κόμματα που στήριζε την κυβέρνηση, αρνείται να παραιτηθεί. Ο Βενιζέλος βγαίνει από τα ανάκτορα με νέα εντολή σχηματισμού κυβέρνησης. Στον σχηματισμό της νέας κυβέρνησης δεν συμπεριλαμβάνει το Λαϊκό Κόμμα. Η νέα κυβέρνηση που σχηματίζουν τα κόμματα των Βενιζέλου – Παπανδρέου έχει την στήριξη του Λαϊκού Κόμματος, γιατί αν γινόταν εκλογές θα έπαυε να υπάρχει.\n1957: Εκτοξεύεται το Σοβιετικό «Σπούτνικ 2». Μέσα σε αυτό βρίσκεται ο πρώτος ζωντανός οργανισμός που τέθηκε σε τροχιά στο Διάστημα: η σκυλίτσα Λάικα. Επιβίωσε της εκτόξευσης όπως και στις 4 πρώτες περιστροφές γύρω από την γη στην τροχιά που τέθηκε ο δορυφόρος. Όταν το σύστημα θέρμανσης έπαθε βλάβη η θερμοκρασία ανέβηκε πάνω από 400 και η Λάικα πέθανε από θερμοπληξία. Το Σπούτνικ επέστρεψε στην γήινη ατμόσφαιρα όπου εξαερώθηκε, την 14η Απριλίου 1958 έχοντας συμπληρώσει 2570 περιστροφές (στην τροχιά που τέθηκε “έτρεχε” με 8km/sec ή 28.800km/h). Η Λάικα σύμφωνα με το πρόγραμμα θα έμενε ζωντανή μέχρι και την 10η μέρα, όπου θα της δινόταν θανατηφόρα δόση δηλητηρίου μέσω της τροφής. Ήταν το πρώτο και μοναδικό προγραμματισμένο θύμα της εξερεύνησης του διαστήματος.\n1963: Η Ένωση Κέντρου, του Γεώργιου Παπανδρέου, κερδίζει τις εκλογές εκείνης της μέρας με 42%, παίρνει 138 έδρες και σχηματίζει κυβέρνηση. Η ΕΡΕ 39,7% και 132 έδρες , 14,5% και 30 έδρες για την ΕΔΑ και 3,7% και 2 έδρες για τον Σπ. Μαρκεζίνη. Τις εκλογές είχε προκηρύξει η προεκλογική υπηρεσιακή κυβέρνηση Στυλ. Μαυρομιχάλη. Η κυβέρνηση μη έχοντας την στήριξη κάποιας άλλης παράταξης, δεν μπορούσε να περάσει κανένα νομοσχέδιο και αναγκάστηκε σε παραίτηση την 31.12.1963. Την διαδέχθηκε η υπηρεσιακή προεκλογική κυβέρνηση του Ιωάννη Παρασκευόπουλου.\n1996: Θωρακισμένη Mercedes που έτρεχε με 200 χλμ. την ώρα καρφώνεται σε νταλίκα κοντά στην Κωμόπολη Σουσουρλούκ της Τουρκίας. Μέσα στο αυτοκίνητο βρίσκουν ναρκωτικά, όπλα, εξοπλισμό υποκλοπών, πλαστά διαβατήρια και έγγραφα “φωτιά”. Το σκάνδαλο όμως είναι οι επιβάτες της. Αυτοί είναι οι:\n1) Ο οδηγός (νεκρός) Χουσεΐν Κοτσαντάγκ αστυνομικός, υποδιευθυντής ασφαλείας της Κωνσταντινούπολης. Πρώην διοικητής των Ειδικών Επιχειρήσεων στις Κουρδικές περιοχές της Τουρκίας. Νεκρή και η φίλη του αεροσυνοδός; χορεύτρια; Γκόντσα Ους.\n2) Ο βουλευτής του τότε κυβερνώντος κόμματος (Κόμμα του Ορθού Δρόμου), Εντίπ Σεντάτ Μπουτσάκ που ανασύρθηκε τραυματισμένος. Θεωρούνταν αρχηγός παρακρατικής ομάδας που δρούσε στις Κουρδικές περιοχές και είχε στην πλάτη της αρκετές δολοφονίες.\n3) Ο Αμπντουλάχ Τσατλί (νεκρός). Αρχηγός των Γκρίζων Λύκων καταζητούμενος από την Ιντερπόλ σαν επαγγελματίας δολοφόνος. Είχε χρησιμοποιηθεί και από την MIT (η Τουρκική ΕΥΠ) σε επιχειρήσεις κατά του “Αρμενικού Μυστικού Στρατού για την Απελευθέρωση της Αρμενίας”. Είχε συλληφθεί στην Ελβετία για κατοχή μεγάλης ποσότητας ναρκωτικών αλλά είχε αποδράσει με την βοήθεια Τούρκων πρακτόρων.\nΝα σημειωθεί ότι υπήρχε υπηρεσιακό συνοδό αυτοκίνητο με τρεις αστυνομικούς. Αρκετά σύντομα αποκαλύφθηκαν επίσης άλλα δυο στοιχεία:\n1) Λίγο πριν είχαν συναντηθεί με τον υπουργό εσωτερικών Μεχμέτ Αγκάρ σε κοντινό ξενοδοχείο.\n2) Δεν ήταν ατύχημα αλλά δολιοφθορά (στα φρένα), πιθανόν από αντίπαλη ομάδα αγνώστων λοιπών στοιχείων.\nΤο αποτέλεσμα του σκανδάλου Σουσουρλούκ όπως ονομάστηκε, ήταν να παραιτηθεί τότε ο υπουργός εσωτερικών και η αντιπρόεδρος της κυβέρνησης χωρίς κάποιος άλλος να υποστεί το παραμικρό. Ο Μεχμέτ Αγκάρ επανεξελέγη. Αντίθετα, στην κηδεία του Τσατλί, το φέρετρό του ήταν καλυμμένο με την Τουρκική σημαία και εκτός των άλλων παρέστη και η τότε αντιπρόεδρος της Τουρκικής κυβέρνησης Τανσού Τσιλέρ η οποία δήλωσε: “Εμείς τιμούμε με σεβασμό αυτούς που πυροβολούν εν ονόματι του κράτους”.


Το βασιλόπουλο και τ' οψάρι.\nΈνας βασιλιάς αρρώστησε και έστειλε το παιδί του στο γιατρό. Και επήγε το παιδί και δεν ηύρεν γιατρό. Ο βασιλέας ήκουσεν, στην θάλασσα μέσα είναι ένα οψάρι για να τον γιατρέψει. Έστειλεν το παιδί του να πιάσει τ’ οψάρι και να το φέρει. Επήγε το παιδί, έριξε το δίχτυ κι έπιασεν τ’ οψάρι. Είδεν ένα έμορφον οψάρι, και το άφηκεν. Το ήκουσεν ο βασιλέας και στεναχωρέθηκε και έδιωξε το παιδί του. Επήγε το βασιλόπουλο σ’ έναν κόσμο και πήρε ένα δούλο κι εκεί μένανε. Αγόραζαν φαγιά και έτρωγαν, και τ’ άλλα τ’ άφηνε στον δούλο να τα δώσει στους φτωχούς. Επήγε ο δούλος του τα επούλησεν, και το βασιλόπουλο έδιωξε τον δούλο εκείνον. Επήγε σ’ άλλον κόσμο κι εκεί επήρε έναν άλλο δούλο, κι εκείνος το ίδιο έκανε. Έδιωξε κι εκείνον.\nΚαθώς επάγαινε στη στράτα, στης θάλασσας την άκρα είδε έναν άνθρωπο φτωχό, και ο φτωχός είπεν: «Εμένα πάρε δούλο». Και το βασιλόπουλο τον επήρε δούλο.\nΕπήγαν, έκατσαν σ’ έναν οντά, και έστειλεν τον δούλο του ν’ αγοράσει ψωμί. Έφερε ψωμιά και έφαγαν. Τ’ άλλα, έστειλεν τον δούλο του να τα δώσει στους φτωχούς. Κι αυτός επήγε και τα έδωκεν στους φτωχούς. Τότε το παιδί του βασιλέα είπεν: «Αυτός είναι ο δικός μου ο δούλος».\nΚαθώς επάγαιναν στην στράτα, εβράδιασεν. Επήγαν σ’ ένα χάνι και στο χάνι μέσα ηύραν ένα κουτί φλωριά και τα πήραν. Εσκώθηκαν, επήγαν στον βασιλέα του τόπου, και τους έκαμε δούλους. Ο δούλος του βασιλέα είπεν στο βασιλέα πως ο σύντροφός του ήταν βασιλόπουλο.\nΟ βασιλέας είχε ένα κορίτσι, και σ’ όποιον κι αν το έδινε, το παιδί επέθαινε. Σκέφθηκε να δώσει στο βασιλόπουλο το κορίτσι του, και το έδωκεν. Το βράδυ που θα ξαπλώνανε αντάμα, τους έβαλε σ’ έναν οντά και ο δούλος του παιδιού εμπήκε αντάμα τους. Καθώς έτρωγαν και έπιναν, βγήκε απ’ του κοριτσιού το στόμα ένας σκορπιός. Ο δούλος εχτύπησε, εσκότωσε τον σκορπιό. Καθώς έτρωγαν και έπιναν, βγήκε άλλος ένας. Εχτύπησε κι εκείνον και τον εσκότωσε. Ακριβώς εννέα σκορπιούς εσκότωσε. Και έπειτα σαράντα μέρες έκαμαν γάμο, κι απ’ ολίγα χρόνια ύστερα επήγαν πάλι στον κόσμο τους. Και καθώς επάγαιναν στης θάλασσας την άκρα, ο δούλος έγινε οψάρι και μπήκε μέσα στη θάλασσα. Ήταν εκείνο που έπιασε και άφησε.\nΚώστας Καφαντάρης "Ελληνικά λαϊκά παραμύθια" (βιβλίο πρώτο), εκδόσεις ποταμός.


16 Νοεμβρίου 2017 22 Μαρτίου 2018 egadmin 7,Ιτέα Καρδίτσας,μουσεία\nΠρόκειται για το πρώτο αγροτικό μουσείο που δημιουργήθηκε στο Θεσσαλικό χώρο. Το Αγροτικό Μουσείο Ιτέας ολοκληρώθηκε το 2005 οπότε και ξεκίνησε η λειτουργία του, ενώ τα εγκαίνιά του έγιναν στις 26/12/2006 από τον δήμαρχο Φύλλου Αντώνη Αναστασόπουλο.\nΣτο Αγροτικό Μουσείο Ιτέας, την έδρα του δήμου Φύλλου αναβιώνει η καθημερινότητα μιας άλλης εποχής μέσα από 2,500 αντικείμενα που σχετίζονται με την αγροτική, πολιτιστική και ιστορική κληρονομιά του Θεσσαλικού κάμπου εκτίθενται σε ένα κτίριο 560 τ.μ. που διαμορφώθηκε κατάλληλα γι’ αυτό το σκοπό. Στο μουσείο ξετυλίγεται καρέ-καρέ η αγροτική ζωή σε όλες τις εκφάνσεις της από τις εργασίες στο χωράφι μέχρι το νοικοκυριό.\nΜέσα στο πανέμορφο ανακαινισμένο κτίσμα στεγάζονται 2.500 εκθέματα της ευρύτερης περιοχής του Θεσσαλικού κάμπου και σχετίζονται με την τοπική – αγροτική πολιτιστική – ιστορική κληρονομιά. Στο λαογραφικό μουσείο μπορεί κανείς να διακρίνει σπάνια αντικείμενα τα οποία ζωντανεύουν γλυκές αναμνήσεις και νοσταλγία του παρελθόντος στους μεγαλύτερους.\nΣτην προσπάθεια να διασωθεί η τοπική ιστορία, οι δημότες του δήμου Φύλλου μικροί και μεγάλοι από την αρχή αγκάλιασαν με θέρμη και στήριξαν τη δημιουργία του δωρίζοντας ακόμη και οικογενειακά τους κειμήλια, ενώ οι επισκέπτες εντυπωσιάζονται από τη μοναδικότητα, τη σπάνια συλλογή αντικειμένων, την τελειότητα που χαρακτηρίζει τον εσωτερικό και εξωτερικό χώρο του μουσείου.


DIY κορνίζα με σελίδες από παλιά περιοδικά - Tospitakimou.gr\nΑρχική Κάντο μόνος σου (DIY)\nDIY κορνίζα με σελίδες από παλιά περιοδικά\nΣίγουρα έχουμε λίγο πολύ σπίτι μας, μερικά παλιά περιοδικά ή ακόμα και περίσσια φυλλάδια από delivery. Κάποιοι από εμάς τα ανακυκλώνουμε και καλά κάνουμε, αλλά και κάποιοι τα κρατάμε με αποτέλεσμα να συσσωρεύονται επικίνδυνα! Σήμερα θα δούμε μια ωραία ιδέα για να τα αξιοποιήσουμε κατάλληλα, φτιάχνοντας μια πανέμορφη κορνίζα!\nΚόβουμε το χαρτόνι στις διαστάσεις που θέλουμε να έχει η κορνίζα μας\nΜε ένα κοπίδι κόβουμε στο εσωτερικό του χαρτονιού το μέρος όπου θέλουμε να προβάλλουμε τη φωτογραφία μας. Φροντίζουμε να αφήσουμε αρκετό περίγραμμα, ώστε να κολλήσουμε στη συνέχεια τα ρολλά από τις σελίδες του περιοδικού\nΚόβουμε τις σελίδες του περιοδικού σε λωρίδες.\nΤις τυλίγουμε σε μικρά ρολλά και κολλάμε την άκρη με λίγη κόλλα.\nΠροσαρμόζουμε και κολλάμε το κάθε ρολλό, πάνω στο χαρτόνι, όπως δείχνει η φωτογραφία.\nΑφήνουμε να στεγνώσει καλά\nΠροσαρμόζουμε τη φωτογραφία από πίσω. Μπορούμε να κάνουμε μικρές εσοχές στην πίσω πλευρά του χαρτονιού, ώστε να συγκρατήσει τις γωνίες τις φωτογραφίας. Εναλλακτικά μπορούμε να χρησιμοποιήσουμε λίγο blue-tac για να κολλήσουμε με ασφάλεια τη φωτογραφία, χωρίς να την καταστρέψουμε.\nΠηγή φωτογραφιών: diyself.gr julieannart.com\ndiy με περιοδικα


Είναι δυνατόν αθλητής του κέρλινγκ να πάρει αναβολικά; - Contra.gr - Live Sports Magazine\nΤΕΛ. ΑΝΑΝΕΩΣΗ: 19 Φεβ. 2018 | 19:06\nΑυτό ήταν το ερώτημα του Αλεξάντερ Κρουσελνίτσκι, επαγγελματία αθλητή του κέρλινγκ, όταν κατηγορήθηκε για χρήση απαγορευμένων ουσιών κατά τη διάρκεια των Χειμερινών Ολυμπιακών Αγώνων.\nΘετικός στη χρήση του απαγορευμένου αναβολικού, meldonium, το οποίο είχε χρησιμοποιήσει και η γνωστή τενίστρια Μαρία Σαράποβα, βρέθηκε ο Αλεξάντερ Κρουσελνίτσκι, επαγγελματίας αθλητής του κέρλινγκ, κατά τη διάρκεια των Χειμερινών Ολυμπιακών Αγώνων που διεξάγονται στη Νότια Κορέα.\nΗ γνωστοποίηση του συγκεκριμένου γεγονότος μάλιστα έχει σοκάρει τη ρωσική αποστολή, με όλους να έχουν την ίδια απορία. "Είναι δυνατόν αθλητής του κέρλινγκ να πάρει αναβολικά;"\nΚι αυτό γιατί το κέρλινγκ δεν απαιτεί φυσική δύναμη ή ικανότητα, αλλά περισσότερο μυαλό και σκέψη. Δεν είναι σαν το τένις, για παράδειγμα, όπου το χρησιμοποίησε η Σαράποβα!\n"Ελπίζουμε να έχει γίνει κάποιο λάθος, γιατί όλο αυτό δεν βγάζει νόημα", τόνισαν τα μέλη της αποστολής της Ρωσίας. Για την ιστορία, ο Κρουσελνίτσκι κατέκτησε την τρίτη θέση και το χάλκινο μετάλλιο στο μικτό μαζί με την Αναστασία Μπριζγκάλοφ.


Αρχική σελίδα. Κατάσταση. Άµεση πρόσβαση - PDF Free Download\nDownload "Αρχική σελίδα. Κατάσταση. Άµεση πρόσβαση"\n2 Αρχική σελίδα Με την εισαγωγή σας στο λογισμικό ανταλλαγών (Cyclos), βρίσκεστε στην αρχική σελίδα, µέσω της οποίας μπορείτε να έχετε άµεση πρόσβαση σε διάφορες λειτουργίες και πληροφορίες για το λογαριασµό σας. Κατάσταση Στο συγκεκριμένο πεδίο εµφανίζεται ο αριθµός των μη αναγνωσμένων μηνυμάτων που μπορεί να έχετε. Ακολουθώντας τους συνδέσμους μπορείτε να διαβάσετε τα μηνύματά σας. Άµεση πρόσβαση Στο πεδίο «Άµεση πρόσβαση» µπορείτε να επιλέξετε ένα εικονίδιο για να μεταφερθείτε απευθείας σε µια λειτουργία (Ενημέρωση προφίλ, Πληρωµή κ.λπ.). 2\n3 Ανακοινώσεις Στο πεδίο «Ανακοινώσεις» εµφανίζονται όλες οι πρόσφατες γενικές ανακοινώσεις που σχετίζονται µε τα µέλη και τη λειτουργία του λογισμικού. Μπορεί να αφορούν ειδήσεις για τους χρήστες ή σηµαντικές πληροφορίες σχετικά µε την Τράπεζα Χρόνου ή το λογισμικό ανταλλαγών, όπως οι αλλαγές που έχουν γίνει. Προσωπικά στοιχεία Στο συγκεκριμένο πεδίο βρίσκονται τα στοιχεία που αφορούν κάθε χρήστη (Προφίλ, Μηνύµατα, Αγγελίες, Επαφές, Εικόνα λογαριασµού, Αλλαγή κωδικού πρόσβασης) Προφίλ Στο συγκεκριμένο πεδίο βρίσκονται όλες οι πληροφορίες που σχετίζονται µε την ταυτότητα κάθε µέλους. Επιλέγοντας το συγκεκριµένο πεδίο µπορούµε να δούµε όλα τα στοιχεία που έχουµε δηλώσει (Όνοµα σύνδεσης, Ονοματεπώνυμο, κ.λπ.) καθώς και να κάνουμε αλλαγές και ενημέρωση των στοιχείων µας µέσω του κουµπιού «Αλλαγή» που βρίσκεται στο κάτω δεξί µέρος (Μετά από οποιαδήποτε αλλαγή δεν πρέπει να ξεχνάτε το κουµπί «Υποβολή» για να αποθηκεύονται οι αλλαγές σας). 3\n4 Μπορούµε να δούµε το προφίλ άλλων χρηστών, αλλά δεν µπορούµε να το τροποποιήσουµε. Το κάθε µέλος µπορεί να επιλέξει να κάνει ορισµένες από τις πληροφορίες που σχετίζονται µε το άτοµο του αόρατες σε άλλα µέλη. Κάποιες γενικές πληροφορίες σχετικά µε τη διαµόρφωση της σελίδας του προφίλ: Πληροφορίες οι οποίες είναι υποχρεωτικές χαρακτηρίζονται από ένα κόκκινο αστερίσκο (*) στη δεξιά πλευρά του πλαισίου επεξεργασίας. Απόκρυψη: Ορισµένοι τοµείς µπορούν να γίνουν αόρατοι για άλλα µέλη, επιλέγοντας το κουτάκι της επιλογής "Απόκρυψη" που εµφανίζεται πίσω από το πεδίο που θέλετε να αποκρύψετε. Ειδικά πεδία: Προσθήκη εικόνας: Επιλέξτε αυτό το κουτάκι για να προσθέσετε µια εικόνα στο προφίλ σας. Το λογισμικό σας επιτρέπει να ανεβάσετε εικόνες για το προφίλ ή την αγγελία σας. Ακολουθήστε αυτές τις οδηγίες αν θέλετε τα άλλα µέλη να είναι σε θέση να δουν την εικόνα σας: 1. Κάντε κλικ στο "Αλλαγή" για να είστε σε θέση να κάνετε αλλαγές στη φόρµα. 2. Επιλέξτε το κουτάκι "Προσθήκη εικόνας" και θα παρουσιαστούν κάποιες επιπλέον επιλογές. 3. Επιλέγοντας το κουµπί "Browse (Αναζήτηση)" µπορείτε να αναζητήσετε εικόνες από το σύστηµα αρχείων του υπολογιστή σας. ιαλέξτε µία και κάντε κλικ στο "Άνοιγµα" ("Open") Σηµειώστε ότι υπάρχει ένα µέγιστο µέγεθος αρχείου (5 ΜΒ) και ότι µόνο η µορφή JPG, GIF και PNG υποστηρίζονται. 4. Μετά από αυτό, το όνοµα του αρχείου τοποθετείται στο κουτί πάνω δεξιά με τη φωτογραφική μηχανή. 5. Όταν κάνετε κλικ στο κουµπί "Υποβολή" το αρχείο αποστέλλεται. 6. Μπορείτε να φορτώσετε µέχρι τρείς εικόνες. Ενώ µπορείτε να περιηγηθείτε σε αυτές από τα βέλη που βρίσκονται κάτω από το πλαίσιο των εικόνων. Μπορείτε να αλλάξετε τη σειρά εµφάνισης των εικόνων και να επιλέξετε κάποιο κείµενο που θα προβάλλεται στο πλαίσιο της εικόνας, επιλέγοντας το "Λεπτομέρειες" που βρίσκεται κάτω από την εικόνα. Μπορείτε να 4\n5 καταργήσετε µια εικόνα µέσω της επιλογής " ιαγραφή" που βρίσκεται κάτω από την εικόνα. Άλλα µέλη θα έχουν τη δυνατότητα να δουν τις εικόνες σας µε τον ίδιο τρόπο (αλλά δεν µπορούν να καταργήσουν ή να τροποποιήσουν µία δική σας εικόνα). Μηνύµατα Τα µηνύµατα στο λογισμικό µπορούν να χρησιµοποιηθούν σε πολλές διαφορετικές περιπτώσεις µεταξύ των χρηστών καθώς και του διαχειριστή. Τα µηνύµατα στέλνονται µέσω ενός εσωτερικού συστήµατος ανταλλαγής µηνυµάτων του λογισμικού. Μπορείτε να έχετε πρόσβαση στα µηνύµατα σας µέσω του "Μενού: Προσωπικά στοιχεία > Μηνύµατα" είτε µέσω της "Αρχικής σελίδας: Άµεση πρόσβαση > Μηνύµατα". Λίστα Μηνυμάτων Σε αυτή τη σελίδα µπορείτε να επιλέξετε να δείτε τα µηνύµατα που αποστέλλεται ή λαµβάνεται. Με την επιλογή του «Γραµµατοκιβώτιο» µπορείτε να δείτε τα µηνύµατα στον φάκελο µε τα "Εισερχόµενα", "Απεσταλµένα" ή " ιαγραµµένα". Κάνοντας κλικ στο κουµπί «Σύνθετη αναζήτηση» µπορείτε να αναζητήσετε µηνύµατα µε λέξεις κλειδιά, ή µηνύµατα από συγκεκριµένα µέλη. Πάντοτε, µετά τη συµπλήρωση των διάφορων στοιχείων αναζήτησης πρέπει να κάνετε κλικ στο κουµπί "Υποβολή". Αποστολή νέου µηνύµατος Για να στείλετε ένα νέο µήνυµα πρέπει να κάνετε κλικ στο κουµπί Υποβολή «Αποστολή νέου µηνύµατος». 5\n6 Αποτελέσµατα αναζήτησης Αυτή η σελίδα εµφανίζει τα µηνύµατα µε βάση τα κριτήρια που καθορίζονται στο παράθυρο παραπάνω. Τα διάφορα εικονίδια µας δίνουν διάφορες πληροφορίες, κυρίως για την κατάσταση των µηνυµάτων: 1. (Αδιάβαστο µήνυµα) 2. ( ιαβασµένο µήνυµα) 3. (Μήνυµα στο οποίο έχουµε στείλει απάντηση) 4. ( ιαγραµµένο µήνυµα) Στο συγκεκριµένο παράθυρο µπορείτε να προβείτε στις ακόλουθες ενέργειες: Μπορείτε να ανοίξετε ένα µήνυµα µε την επιλογή του τίτλου. Μπορείτε να επιλέξετε πολλά µηνύµατα κλικάροντας στα κουτάκια τους, και να εφαρµόσετε µια συγκεκριµένη ενέργεια (χαρακτηρισµός ως αναγνωσµένο, χαρακτηρισµός ως µη αναγνωσµένο, μεταφορά στον κάδο) για τα επιλεγµένα µηνύµατα µέσω της επιλογής ενέργειας στο drop down menu που βρίσκεται κάτω από το παράθυρο των µηνυµάτων. Μπορείτε να διαγράψετε ένα µήνυµα, επιλέγοντας απευθείας το εικονίδιο που σηµαίνει διαγραφή του µηνύµατος. Αποστολή µηνύµατος Εδώ µπορείτε να στείλετε ένα µήνυµα σε ένα µέλος ή στο διαχειριστή του συστήµατος. Εάν στείλετε το µήνυµα σε ένα µέλος θα πρέπει να καθορίσετε το όνοµα σύνδεσης του µέλους ή εναλλακτικά να συµπληρώσετε το ονοµατεπώνυµο του. Επιπλέον, θα πρέπει να γράψετε και κάποιο θέµα (τίτλο). Εάν επιθυµείτε να στείλετε το µήνυµα στο διαχειριστή, η φόρµα θα αλλάξει, ενώ θα πρέπει να συµπληρώσετε κατηγορία στο µήνυµα σας. Και σ αυτή την περίπτωση θα πρέπει να γράψετε κάποιο θέµα (τίτλο) στο µήνυµά σας. Όταν τελειώσετε το µήνυµα σας, κάντε κλικ στο κουµπί "Υποβολή" και θα αποσταλεί. Πλέον, το µήνυµά σας θα εµφανίζεται στο φάκελο µε τα "Απεσταλµένα". 6\n7 Αγγελίες Αυτή η σελίδα εµφανίζει όλες τις αγγελίες που έχετε δημοσιεύσει στη βάση. Οι αγγελίες µου Στο συγκεκριµένο παράθυρο µπορείτε να πάρετε σύντοµες πληροφορίες για τις αγγελίες σας καθώς και για τον τρόπο που παρουσιάζονται στα υπόλοιπα µέλη. Τα περισσότερα πεδία είναι αυτονόητα. Στο πρώτο πεδίο (χωρίς τίτλο) φαίνεται η φωτογραφία που έχουµε τοποθετήσει (αν έχουµε τοποθετήσει εικόνα). Κάντε κλικ στις µικρή εικόνα της φωτογραφίας (αν έχετε υποβάλλει) της αγγελίας σας προκειµένου να τη δείτε σε πραγµατικό µέγεθος. Περιγραφή: Εδώ φαίνονται ο τίτλος που έχουµε δώσει στην αγγελία µας καθώς και το όνοµα µας προκειµένου να µπορεί κάποιο άλλο µέλος να αναγνωρίσει εύκολα ποιός έχει τοποθετήσει την αγγελία. Στο επόµενο πεδίο έχει το ποσό που έχουµε καθορίσει για την υπηρεσία που παρέχουµε, ενώ το πεδίο τύπος µας δίνει την πληροφορία αν αναφερόµαστε σε ζήτηση ή προσφορά. Με το πεδίο της κατάστασης ουσιαστικά αναφερόµαστε στο αν η αγγελία µας ισχύει συνεχώς και αδιαλείπτως ή µόνο για µια συγκεκριµένη περίοδο. Τέλος, µε τα δύο εικονίδια µπορούµε να τροποποιήσουµε ή να διαγράψουµε τις αγγελίες µας ( τροποποίηση, διαγραφή). 7\n8 Εισαγωγή νέας αγγελίας Με αυτό το κουµπί µπορούµε να εισάγουµε µία νέα αγγελία στη βάση. Επιλέγοντας την υποβολή µεταφερόµαστε σε ένα νέο πίνακα στον οποίο µπορούµε να συµπληρώσουµε τα διάφορα πεδία της αγγελίας µας. Τύπος: Σ αυτό το πεδίο επιλέγουµε αν η αγγελία µας είναι προσφορά ή ζήτηση. Τίτλος: Αυτό το πεδίο µπορεί να χρησιμοποιηθεί για µια σύντοµη περιγραφή. Κατηγορία: Εδώ επιλέγουµε σε ποια κατηγορία αγγελιών µπορεί να τοποθετηθεί η αγγελία µας. Μια σωστή κατηγοριοποίηση της αγγελίας µας θα προσελκύσει αναγνώστες που θα ενδιαφέρονται όντως για τη συγκεκριµένη αγγελία. Ποσό (Μονάδα Χρόνου.): Το ποσό το οποίο ζητάμε για να παρέχουµε την υπηρεσία. 8\n9 Χωρίς λήξη: Αυτό το πεδίο το επιλέγουµε αν θέλουµε η αγγελία µας να µην έχει ηµεροµηνία λήξεως. Ηµεροµηνία έναρξης αγγελίας: Στην περίπτωση που θέλουµε να ορίσουµε µία χρονική περίοδο ισχύος της αγγελίας µας. Η προεπιλογή από το σύστηµα είναι για 1 µήνα, µε ηµεροµηνία έναρξης της σηµερινή ηµέρα. Ηµεροµηνία λήξης αγγελίας: Αντίστοιχα, η ηµεροµηνία λήξης της αγγελίας µας. Όταν η "Ηµεροµηνία λήξης αγγελίας" παρέλθει η αγγελία δεν θα εµφανίζεται πλέον στις αναζητήσεις των υπολοίπων µελών αλλά θα συνεχίζει να εµφανίζεται στη δική σας λίστα των αγγελιών. Περιγραφή: Στο συγκεκριµένο πεδίο εισάγουµε όλες τις απαραίτητες πληροφορίες για την υπηρεσία που προσφέρουμε. Προσπαθούµε, να δώσουµε όσο το δυνατόν παραπάνω πληροφορίες στον υποψήφιο ενδιαφερόµενο για την αγγελία µας. Προσθήκη φωτογραφίας: Επιλέξτε αυτό το κουτάκι για να προσθέσετε µια εικόνα στην αγγελία σας. Το λογισμικό σας επιτρέπει να ανεβάσετε µέχρι τρεις εικόνες για την αγγελίας σας. Ακολουθήστε αυτές τις οδηγίες αν θέλετε τα άλλα µέλη να είναι σε θέση να δουν την εικόνα σας: Επιλέξτε το κουτάκι "Προσθήκη εικόνας" και θα παρουσιαστούν κάποιες επιπλέον επιλογές. Κάντε κλικ στο κουµπί "Browse (Αναζήτηση)" για να επιλέξετε µια φωτογραφία στον υπολογιστή σας που θέλετε να ανεβάσετε. Επιλέγοντας το κουµπί "Browse (Αναζήτηση)" µπορείτε να αναζητήσετε εικόνες από τον υπολογιστή σας. ιαλέξτε µία και κάντε κλικ στο "Άνοιγµα" (ή στο "Open" αν έχουµε αγγλική έκδοση στο λειτουργικό µας σύστηµα). Σηµειώστε ότι υπάρχει ένα µέγιστο µέγεθος αρχείου (5 ΜΒ) και ότι µόνο η µορφή JPG, GIF και PNG υποστηρίζονται. Μετά από αυτό, το όνοµα του αρχείου τοποθετείται στο κουτί µε τη φωτογραφική μηχανή πάνω δεξιά. 9\n10 Όταν κάνετε κλικ στο κουµπί "Υποβολή" το αρχείο αποστέλλεται. Μπορείτε να φορτώσετε µέχρι τρείς εικόνες. Ενώ µπορείτε να περιηγηθείτε σε αυτές από τα βέλη που βρίσκονται κάτω από το πλαίσιο των εικόνων. Μπορείτε να αλλάξετε τη σειρά εµφάνισης των εικόνων και να επιλέξετε κάποιο κείµενο που θα προβάλλεται στο πλαίσιο της εικόνας, επιλέγοντας το "Λεπτομέρειες" που βρίσκεται κάτω από την εικόνα. Μπορείτε να καταργήσετε µια εικόνα µέσω της επιλογής " ιαγραφή" που βρίσκεται κάτω από την εικόνα. Άλλα µέλη θα έχουν τη δυνατότητα να δουν τις εικόνες σας µε τον ίδιο τρόπο (αλλά δεν µπορούν να καταργήσουν ή να τροποποιήσουν µία δική σας εικόνα). Σημείωση: Υπάρχει ένας µέγιστος αριθµός αγγελιών που µπορείτε να δηµοσιεύσετε. Εάν έχετε ξεπεράσει αυτόν τον αριθµό και θέλετε να τοποθετήσετε καινούργιες τότε θα πρέπει θα πρέπει πρώτα να διαγράψετε µερικές παλιές αγγελίες Επαφές Στη συγκεκριµένη σελίδα µπορείτε να δείτε, να τροποποιήσετε, να προσθέσετε και να διαγράψετε τις επαφές σας. Λίστα επαφών Στο συγκεκριµένο παράθυρο βλέπετε όλες τις επαφές (τους χρήστες) που έχετε επιλέξει να προσθέσετε στο λογαριασµό σας. 10\n11 Τα πεδία που µπορούµε να δούµε συγκεντρωτικά είναι τα «Όνοµα σύνδεσης, Ονοματεπώνυμο, » ενώ µπορούµε και πάλι να τροποποιήσουµε ( εικονίδιο) ή να διαγράψουµε ( εικονίδιο) την συγκεκριµένη επαφή (µε την έννοια της τροποποίησης εννοούµε µόνο ότι µπορούµε να αλλάξουµε κείµενο που εµείς έχουµε γράψει για το µέλος και όχι τα στοιχεία που το άλλο µέλος έχει δηλώσει). Προσθήκη νέας επαφής Με το συγκεκριµένο παράθυρο µπορούµε άµεσα να προσθέσουµε ένα νέο µέλος στην παραπάνω λίστα των επαφών µας. Μπορούµε να χρησιµοποιήσουµε µερικούς χαρακτήρες από το όνοµα και το χαρακτήρα [*]. Πάλι δεν πρέπει να ξεχάσουµε να πατήσουµε το κουµπί υποβολή από την στιγµή που έχουµε συµπληρώσει τα στοιχεία του µέλους (όνοµα σύνδεσης ή ονοµατεπώνυµο χρήστη.) Εικόνα λογαριασµού Και σ αυτή την επιλογή τα στοιχεία που παρουσιάζονται είναι καθαρά πληροφοριακά και σχετίζονται µε την εικόνα του λογαριασµού µας στο σύστηµα (αριθµός αγγελιών, υπόλοιπα λογαριασµού, συναλλαγές κ.λπ.) 11\n12 Αλλαγή κωδικού πρόσβασης Με τη συγκεκριµένη επιλογή µπορούµε να αλλάξουµε τον κωδικό εισόδου µας στο σύστηµα και να βάλουµε κάποιον καινούργιο για µεγαλύτερη ασφάλεια. Προσοχή γιατί ο νέος κωδικός πρέπει να είναι από 4 έως 12 χαρακτήρες. Λογαριασµός Πληρωµές Όπως αναφέρετε και από το όνοµα στο συγκεκριµένο πεδίο υπάρχουν όλες οι πληροφορίες σχετικά µε τις συναλλαγές που έχουµε πραγµατοποιήσει όπως επίσης µπορούµε και να πιστώσουμε Μονάδες Χρόνου (Μ.Χ.) (Πληρωμή) σε κάποιο άλλο µέλος. Πληροφορίες λογαριασµού Στο συγκεκριµένο παράθυρο µπορούµε να κάνουµε αναζήτηση των συναλλαγών που έχουµε πραγµατοποιήσει. Με την επιλογή του κουµπιού της «Σύνθετης αναζήτησης» µπορούµε να εξειδικεύσουµε την αναζήτηση µας εισάγοντας κάποια κριτήρια όπως «Όνοµα σύνδεσης» κ.λπ. 12\n13 Η επιλογή µε το όνοµα «Τύπος πληρωµής» µας δείχνει τις συναλλαγές που έχουµε πραγµατοποιήσει και αφορούν όλες τις κατηγορίες συναλλαγών. Το «Όλα» είναι προεπιλεγμένο και είναι καλύτερο να μην αναζητούμε άλλους τύπους πληρωμής γιατί οι υπόλοιποι είναι ανενεργοί (είναι στα αγγλικά). Αποτελέσµατα αναζήτησης Στο παράθυρο αυτό εµφανίζονται όλες οι πληροφορίες για το λογαριασµό µας. Επιπλέον, δίνονται γενικές οικονοµικές πληροφορίες γι το λογαριασµό µας. Στο «Υπόλοιπο λογαριασµού» βλέπουμε πόσες Μ.Χ. μας έχουν απομείνει (κάθε χρήστης με την εγγραφή του στο λογισμικό ανταλλαγών πιστώνεται με 10 Μ.Χ. από το σύστημα), στα «Κατώτατο πιστωτικό όριο» και «Ανώτατο πιστωτικό όριο» βλέπουµε τα όρια που έχουν ορισθεί από το σύστηµα για το λογαριασµό µας (-30 Μ.Χ. και 30 Μ.Χ. αντίστοιχα), ενώ στο «ιαθέσιµο υπόλοιπο» βλέπουµε το υπόλοιπο των Μ.Χ. που µπορούµε να ξοδέψουµε. Από εκεί και κάτω βρίσκονται πληροφορίες για τις συναλλαγές που έχουµε πραγµατοποιήσει. 13\n14 Πίστωση σε µέλος Στο συγκεκριµένο παράθυρο µπορούµε να πραγµατοποιήσουµε µία πληρωµή (πίστωση) σε ένα άλλο µέλος (η λειτουργία αυτή µπορεί να γίνει και από το Αρχική σελίδα: Άµεση πρόσβαση Πληρωµές). Στο πεδίο «Όνοµα σύνδεσης χρήστη (αποδέκτης πληρωµής)» µπορούµε να εισάγουµε, εφόσον το ξέρουµε, το όνοµα µε το οποίο συνδέεται στη βάση το άλλο µέλος στο οποίο θέλουµε να κάνουµε την πληρωµή (δεν υπάρχει ανάγκη να ξέρουµε επακριβώς το όνοµα σύνδεσης αρκούν κάποιοι χαρακτήρες και το λογισμικό θα µας παρουσιάσει µία λίστα µε τα πιθανά µέλη). Σε περίπτωση που δεν το ξέρουµε πηγαίνουµε στο επόµενο πεδίο «Ονοµατεπώνυµο (αποδέκτης πληρωµής)» και το οποίο αφορά το ονοµατεπώνυµο του άλλου µέλους στο οποίο θέλουµε να κάνουµε την πληρωµή (πάλι δεν υπάρχει ανάγκη να ξέρουµε επακριβώς το ονοµατεπώνυµο αρκούν κάποιοι χαρακτήρες και το λογισμικό θα µας παρουσιάσει µία λίστα µε τα πιθανά µέλη). Μόλις συµπληρωθεί ένα από τα παραπάνω πεδία, αυτόµατα θα συµπληρωθεί και το άλλο, ενώ θα εµφανιστούν περισσότερα πεδία. 14\n15 Στο πεδίο «Ποσό» συµπληρώνουµε το ποσό σε Μ.Χ. που έχουµε συµφωνήσει µε το άλλο µέλος για την πληρωµή της υπηρεσίας που έχουµε δεχθεί. Στο πεδίο «Περιγραφή» αναγράφουµε κάποιες πληροφορίες για την συναλλαγή που πραγµατοποιήσαµε και µπορεί να τις δει το άλλο µέλος. Με την «Υποβολή» µεταφερόµαστε σε ένα νέο παράθυρο ελέγχου «Επιβεβαίωση συναλλαγής» στο οποίο µας ρωτάει αν θέλουµε να προχωρήσουµε στην πίστωση του ποσού στο συγκεκριµένο χρήστη. Αν επιλέξουµε και πάλι την «Υποβολή» το σύστηµα πραγµατοποιεί έναν έλεγχο για το αν έχουµε το ποσό και στην περίπτωση που όλα είναι εντάξει µας πληροφορεί ότι η συναλλαγή πραγµατοποιήθηκε. Από εδώ και πέρα έχουµε τη δυνατότητα να δούµε σε νέο παράθυρο την συναλλαγή µας καθώς και να την εκτυπώσουµε. Σε περίπτωση που δεν διαθέτουµε το απαραίτητο ποσό για τη συναλλαγή το σύστηµα µας ενηµερώνει για αυτό και µας επιστρέφει στο προηγούµενο παράθυρο. Αναζήτηση Ένα πολύ χρήσιµο πεδίο είναι αυτό της αναζήτησης µια που µπορούµε να αναζητήσουµε είτε άλλα µέλη είτε υπηρεσίες. Μέλη Στο πεδίο «Λέξεις κλειδιά» µπορούµε να βάλουµε µερικούς από τους χαρακτήρες του ονόµατος σύνδεσης ή του ονοµατεπωνύµου του µέλους που αναζητούµε, µαζί µε την προσθήκη του χαρακτήρα [*]. 15\n16 και το σύστηµα θα µας ανοίξει ένα νέο πεδίο («Αποτελέσµατα αναζήτησης») µε τα µέλη που ταιριάζουν στα παραπάνω κριτήρια. Από εκεί και πέρα µπορούµε να επιλέξουµε (µε το αριστερό κλικ του ποντικού µας) το συγκεκριµένο χρήστη και να µπούµε στο προφίλ του προκειµένου να προβούµε σε ανάλογες ενέργειες (πίστωση, αγγελίες του χρήστη, αποστολή µηνύµατος κ.λπ.). 16\n17 Υπηρεσίες Με την συγκεκριµένη επιλογή µεταφερόµαστε στο παράθυρο που µας δείχνει όλες τις υπηρεσίες που βρίσκονται µέσα στο σύστηµα από όλους τους χρήστες (Προσφορά ή Ζήτηση). Την ίδια ακριβώς λειτουργία μπορούμε να την εκτελέσουμε και από το «Αρχική σελίδα: Άµεση πρόσβαση - Αναζήτηση αγγελίας». Βοήθεια Στο συγκεκριµένο πεδίο είναι όλα τα στοιχεία της επικοινωνίας µε τους διαχειριστές, τα αρχεία της βοήθειας καθώς και πληροφορίες για την έκδοση του λογισμικού. Επικοινωνία Με τη συγκεκριµένη επιλογή µπορούµε να δούµε τα στοιχεία επικοινωνίας της ομάδας διαχείρισης. 17\n18 Εγχειρίδιο Cyclos Σ αυτή την επιλογή µπορούµε να διαβάσουµε το εγχειρίδιο χρήσης (manual) του λογισμικού. Επιλέγοντας στο παράθυρο κάποιο μενού µεταφερόµαστε στο συγκεκριµένο θέµα που µας ενδιαφέρει. Το εγχειρίδιο είναι στα αγγλικά και περιέχει πολλές πληροφορίες για το λογισμικό για όποιον θέλει να εμβαθύνει περισσότερο. Σχετικά Εδώ υπάρχουν πληροφορίες για την έκδοση του λογισμικού καθώς και η αναφορά ότι περισσότερες πληροφορίες µπορούν να βρεθούν στο Το λογισμικό είναι από προγραμματιστές από τη Βραζιλία και την Ουρουγουάη που το προσφέρουν δωρεάν (ανοικτό ελεύθερο λογισµικό). 18\n19 Αποσύνδεση Με την επιλογή της αποσύνδεσης φεύγουµε από το σύστηµα. Βεβαίως, εµφανίζεται πρώτα µία προειδοποίηση αν θέλουµε πραγµατικά να αποσυνδεθούµε και εφόσον επιλέξουµε το «ΟΚ» φεύγουµε από τη βάση. Το παρόν εγχειρίδιο βασίστηκε στο αντίστοιχο εγχειρίδιο για το λογισμικό Cyclos, του Δικτύου Ανταλλαγών και Αλληλεγγύης Μαγνησίας, για την επιμέλεια του οποίου εργάστηκαν οι Μπαρνασάς Ιωάννης και Παπαϊωάννου Χρήστος. 19


Ολυμπιακός - Καλαμάτα: Το περιμένει πως και πως ο Κώστας Φορτούνης! | Sportstonoto\nΟχρόνος είναι ο καλύτερος γιατρός λένε και φαίνεται πως το ίδιο ισχύει για την περίπτωση του Κώστα Φορτούνη. Ο 27χρονος άσος του Ολυμπιακού, στις 10 Ιουλίου 2019, έζησε τη χειρότερη στιγμή της καριέρας του. Τραυματίστηκε στο φιλικό με το Αμβούργο και την επόμενη ημέρα, διαπιστώθηκε πως έχει πάθει ρήξη χιαστού. Η διαδικασία γνωστή. Μπήκε στις 20 Ιουλίου στο χειρουργείο, όλα πήγαν εξαιρετικά και η αντίστροφη μέτρηση άρχισε για τα καλά για τον αρχηγό των Πειραιωτών.\nΣήμερα το απόγευμα (Τρίτη, 14/1), θα πραγματοποιηθεί η τελευταία προπόνηση της ομάδας, ενόψει της ρεβάνς με την Καλαμάτα. Πριν μια εβδομάδα, στη μεσσηνιακή πρωτεύουσα, οι “ερυθρόλευκοι” νίκησαν 2-0 με γκολ των Ραντζέλοβιτς, Χριστοδουλόπουλου και φαίνεται πως η επικείμενη επιστροφή του Φορτούνη στη δράση, είναι το πιο ενδιαφέρον στοιχείο στην αυριανή αναμέτρηση.\nΟ Πέδρο Μαρτίνς, έχει παραδεχθεί δύο φορές στις δηλώσεις του, πως κόντρα στην Καλαμάτα αναμένεται να επιστρέψει ο Κώστας Φορτούνης. Αναμένεται να μιλήσει μαζί του μετά τη σημερινή προπόνηση και τυπικά να τον βάλει στην “αποστολή” που θα διανυκτερεύσει στις εγκαταστάσεις του Ρέντη…\nΣτη συνέντευξη που παραχώρησε στην Πορτογαλία ο τεχνικός των Πειραιωτών, ρωτήθηκε για το ποιος ήταν ο καλύτερος παίκτης που πέρασε από τα χέρια του μέχρι στιγμής. “Στην Ελλάδα, ο Φορτούνης”, ήταν η απάντησή του και σίγουρα ο αρχηγός των “ερυθρολεύκων” εισπράττει το πόσο περιμένει την επιστροφή του, ο προπονητής του. Έχει μεγάλη σημασία να του δείχνει ότι τον θέλει δίπλα του, ενεργό, να δώσει βοήθειες στην ομάδα. Μέσα σε δύο εβδομάδες, ο Μαρτίνς μιλά συνεχώς για τον Φορτούνη και όλα δείχνουν πως αύριο έρχεται η μεγάλη στιγμή… Πριν τις επόμενες μεγαλύτερες που αναμένεται να ζήσει με τη φανέλα του Ολυμπιακού.\nΣχετικά άρθραΚαλαμάταΚύπελλο ΕλλάδαςΚώστας ΦορτούνηςΜαύρη ΘύελλαΟλυμπιακόςΟλυμπιακός - Καλαμάτα\nΟλυμπιακός: Αλλαγές Μαρτίνς με Μαύρη Θύελλα σε Καραϊσκάκη


12 συνταγές για υγιεινά smoothies (BINTEO) - BORO από την ΑΝΝΑ ΔΡΟΥΖΑ - boro.gr\nΑρχική/Διατροφή/Συνταγές/Ορεκτικά/12 συνταγές για υγιεινά smoothies (BINTEO)\n12 συνταγές για υγιεινά smoothies (BINTEO)\nMay 9, 2019\tΟρεκτικά, Συνταγές\nΤα smoothies είναι μια τέλεια ιδέα για να ξεκινήσετε τη μέρα σας με ενέργεια και πολλές πολλές βιταμίνες! Ιδανικά κυρίως για το πρωινό σας αλλά αποτελούν και ένα ρόφημα ενέργειας για όλες τις ώρες! Είναι μια υγιεινή ιδέα για απογευματινό για εσάς ή για τα παιδιά σας, για πριν ή μετά το γυμναστήριο! Και φυσικά είναι ένας διαφορετικός τρόπος να καταναλώσετε φρούτα!\nΟ πρωταγωνιστής των smoothies;\nΦυσικά το γάλα! Ωστόσο μπορείτε να φτιάξετε smoothies και χωρίς την προσθήκη γάλατος ή αντικαθιστώντας το με το γιαούρτι! Αγαπημένα φρούτα; Μπανάνες και φράουλες. Ωστόσο πολύ ωραία smoothies φτιάχνετε και με ακτινίδιο, μύρτιλλα, αβοκάντο και πολλά άλλα healthy υλικά και superfoods!\nΔείτε παρακάτω 12 διαφορετικές συνταγές!\nsmoothies , πρωινό


Η στάση του σεξ που ταιριάζει ιδανικά στο ζώδιό σου\nΜισείς το αφεντικό σου; 5 λόγοι για να αναθεωρήσεις και να το εκτιμήσεις!\nΠέμπτη, 07 Ιανουάριος 2016 09:29\nΌποια είναι Λέων αξίζει να κάνει ακροβατικά ή όχι;\nΗ αστρολόγος Zoe Moon δεν γράφει μόνο προβλέψεις για το ζώδιό σου, αλλά το πάει ένα ζήτημα παραπέρα. Έτσι στο site του αμερικάνικου Cosmo διάλεξε τη στάση που ταιριάζει πιο πολύ σε κάθε ζώδιο και έχουμε όλο το ρεπορτάζ εδώ.\nΗ γυναίκα Κριός είναι μια παθιασμένη πολεμίστρια που θέλει να κατακτήσει κάθε άξιο αντίπαλο. Η στάση γυναίκα από πάνω είναι ο καλύτερος τρόπος για να το κάνει αυτό. Αν είσαι Κριός στη συνέχεια μπορείς να τον δέσεις και να τον βασανίσεις ερεθιστικά μέχρι εκείνος να σου παραδοθεί.\nΗ γυναίκα που ανήκει στο ζώδιο του Ταύρου είναι αισθησιακή και απολαμβάνει πολύ τη σωματική επαφή και τα χάδια, το στοματικό, το μασάζ και κυρίως το να της φέρονται σαν να είναι βασίλισσα. Αν είσαι Ταύρος, αφιέρωσε πολύ χρόνο στο να εξερευνήσετε ο ένας το σώμα του άλλου με τις γλώσσες και τα δάχτυλά σας, χωρίς καμία βιασύνη. Γιατί να βιάζεστε άλλωστε;\nΗ παιχνιδιάρα Δίδυμος απολαμβάνει συνήθως το να παίρνει το πάνω χέρι εκείνος. Αν ανήκεις σε αυτό το ζώδιο, δοκίμασε λίγο role play: μπορείς να είσαι εσύ η άτακτη μαθήτρια που κάνει σεξ, στη στάση "σκυλάκι" πάνω σε ένα θρανίο. Εναλλακτικά, μπορεί να είναι εκείνος ο άτακτος μαθητής.\nΟι Καρκίνοι μπορεί να έχουν τη φήμη του γλυκού και ευαίσθητου εκπρόσωπου του ζωδιακού κύκλου, όμως απολαμβάνουν πολύ το κίνκι σεξ. Συνεπώς αν είσαι Καρκίνος, δεν θέλεις να κάνεις μια οποιαδήποτε στάση. Ζήτησε από το φίλο σου να σταθεί όρθιος και να σε σηκώσει στα χέρια του ενώ τυλίγεις τα πόδια σου γύρω από τη μέση του και η πλάτη σου βρίσκεται στον τοίχο. Και επειδή είσαι το ζώδιο του κάβουρα, μην εκπλαγείς αν αφήσεις μερικά σημάδια από τα νύχια σου στην πλάτη του.\nΑν είσαι Λέων, απολαμβάνεις να παίζεις με το θήραμά σου όπως η γάτα με το ποντίκι οπότε ζήτησε από το φίλο σου να γίνει πιο περιπετειώδης. Με τη στάση "ανάποδη καουμπόισσα" σου επιτρέπει να έχεις τον έλεγχο, ενώ μπορείς πάντα να φέρεις στο παιχνίδι και το αγαπημένο σου sex toy.\nΑν είσαι Παρθένος πιθανότατα είσαι ταπεινή, γήινη και απολαμβάνει το σεξ όταν είναι απλό, καθαρό και με μπόλικο κλειτοριδικό ερεθισμό. Δοκίμασε την ιεραποστολική στάση, με μια μικρή παραλλαγή: Ξάπλωσε στην άκρη του κρεβατιού, με τα πόδια σου λυγισμένα και ζήτησε από το φίλο σου να μπει μέσα σου διαγώνια. Έτσι το σώμα του θα έχει και την κατάλληλη επαφή με την κλειτορίδα σου.\nΑν είσαι Ζυγός, είσαι δίκαια και ψάχνεις την ισορροπία μέσα στη σχέση σου. Σου αρέσει να δίνεις όσο σου αρέσει να παίρνεις. Γι' αυτό και η ιδανική στάση για σένα είναι το 69 - κερδίζετε και οι δύο.\nΗ μυστηριώδης Σκορπιός χρειάζεται έναν άντρα που μοιράζεται τις ίδιες βλέψεις σχετικά με το σεξ με εκείνη: όλα παίζουν. Είτε αυτό αφορά το να δέσει ο ένας από τα δύο τα μάτια του, να δώσετε μερικές "ξυλιές" παραπάνω ή να πειραματιστείτε με διάφορους τρόπους.\nΑν είσαι Τοξότης, είναι πάρα πολύ πιθανό κάποια στιγμή να κάνεις σεξ σε δημόσιο χώρο. Την επόμενη φορά που θα βρεθείς σε ένα πάρτι μαζί το φίλο σου, αφιέρωσε λίγα λεπτά στο να κλειδωθείτε μαζί στο μπάνιο. Φρόντισε μόνο να μην περιμένει κόσμος απ' έξω.\nΗ γυναίκα Αιγόκερως είναι πιστή και σοβαρή αλλά και αχόρταγη όσον αφορά το σεξ, οπότε η στάση "γυναίκα από πάνω" με τα πόδια σου τυλιγμένα γύρω του είναι ιδανική για σένα. Κι αυτό γιατί είναι μία στάση που σου προσφέρει το συναισθηματικό δέσιμο αλλά και τη σωματική έκσταση που επιθυμείς.\nΗ γυναίκα Αιγόκερως είναι απρόβλεπτη και αντισυμβατική και της αρέσουν οι ακραίες καταστάσεις. Δοκίμασε λοιπόν τη στάση στα τέσσερα, αλλά με μια μικρή παραλλαγή. Δοκιμάστε το ενώ είστε και οι δύο όρθιοι, με εσένα να να είσαι σκυμμένη και να ακουμπάς στο πάτωμα ή στο τραπέζι και με εκείνον να κρατιέται από σένα.\nΗ ρομαντική Ιχθύς απολαμβάνει την επαφή με το σύντροφό της - κάνει έρωτα και όχι πόλεμο. Αν είσαι ιχθύς σου αρέσει να κάνεις σεξ στη "στάση κουτάλι", αργά και αισθησιακά, με τα σώματά σας κολλημένα το ένα στο άλλο ώστε να αισθάνεστε ακόμα πιο κοντά ο ένας στον άλλον. Κι αυτό σας κάνει να μην θέλετε να αφήσετε το δωμάτιο.\nΖώδια και Διάφορα, Σεξ,\nΥπόθεση παιδικής πορνογραφίας …\nΟ δράστης εντοπίστηκε από τα σ...\nΑυστρία: Αφιέρωμα στην τουριστ…\nΣε πέντε ντοκιμαντέρ προβάλλον...\nΝέο θανατηφόρο τροχαίο στη Ρόδ…\nΤελειωμό δεν έχουν οι τραγωδ...\nΕνεργοποίηση της Ευνοϊκής διάτ…\nΤην ενεργοποίηση ευνοϊκής διάτ...\nΗ Κως αλλάζει και προχωρά μπρο…\nΔύο σημαντικά έργα ασφαλτόστ...\n5η θέση πανελλαδικά οι Κώοι Δι…\nΟι Κώοι Δικηγόροι κατέκτησαν τ...\nΑυστρία: Αφιέρωμα στην το…\nΗ Κως αλλάζει και προχωρά…\n5η θέση πανελλαδικά οι Κώ…\nΣυνδρομή ΤΕΕ για αποκατάσ…\nΤην Πεμπτη 12 Ιουλίου εγινε συ...\nΗ παρέμβαση της Περιφερει…\nΗ παρέμβαση της Περιφερειακής ...


Το κήρυγμα της Κυριακής Γ’ Λουκά | orthodoxia.online | ΟΡΘΟΔΟΞΙΑ - Ορθοδοξία\nΤο κήρυγμα της Κυριακής Γ’ Λουκά\nΠρωτοπρεσβύτερος Βασίλειος Γιαννακόπουλος: Το κήρυγμα της Κυριακής Γ’ Λουκά\nΣτο σημερινό Αποστολικό ανάγνωσμα ο Απόστολος Παύλος απευθύνεται στους Κορινθίους και τους λέει τα εξής: «Συνεργάτες του Θεού καθώς είμαστε, σας παρακαλούμε να μην αφήσετε να πάει χαμένη η χάρη του Θεού που δεχθήκατε» (Β΄ ΚΟΡ. 6, 1). Είναι σημαντικό για τον Απόστολο Παύλο η χάρη του Θεού και γι’ αυτόν τον λόγο προτρέπει τόσο τους Κορινθίους όσο και τους πιστούς όλων των εποχών να την φυλάσσουν με κάθε τρόπο! Χωρίς την χάρη του Θεού είμαστε μετέωροι και εύκολος στόχος του διαβόλου, ο οποίος «ως λέων ωρυόμενος περιπατεί ζητών τίνα καταπίη» (Α΄ ΠΕΤΡ. 5, 8). Ότι καταφέρνουμε στην πνευματική μας ζωή αλλά και στην καθημερινότητά μας είναι αποτέλεσμα της βοήθειας του Θεού και όχι των δικών μας δυνάμεων. Εμείς είμαστε αδύναμοι και ατελείς και δεν μπορούμε να καταφέρουμε πολλά πράγματα!\nΣτη ζωή των Αποστόλων αλλά και του κάθε Χριστιανού υπάρχουν αντιθέσεις. Τη ζωή αυτή χαρακτηρίζει μία διαλεκτική αντίθεση ανάμεσα σε αυτό που νομίζουν οι πολλοί και σε αυτό που αποτελεί την εσωτερική πραγματικότητα και το προσωπικό βίωμα των Αποστόλων αλλά και των πιστών. Λέει ο Απόστολος Παύλος πιο κάτω: «ως αποθνήσκοντες και ιδού ζώμεν» (Β΄ ΚΟΡ. 6, 9). Δηλαδή, «φθάνουμε στον θάνατο, και να που ζούμε» (Β΄ ΚΟΡ. 6, 9). Αυτή η φράση δείχνει από τη μία μεριά τη σχέση του Χριστιανού με τη ζωή του κόσμου και από την άλλη τη συμμετοχή του σε μία άλλη ποιότητα ζωής. Η απονέκρωση των εγωϊστικών επιθυμιών, η παραίτηση από δικαιώματα, η απαγκίστρωση από υλικά συμφέροντα μπορεί να παρουσιάζουν τον Χριστιανό σαν νεκρό έναντι του κόσμου, αλλά η νέκρωση αυτή δεν είναι παρά εξωτερική. Μέσα από αυτή τη νέκρωση προβάλλει μία ζωή που τροφοδοτείται από την χάρη του Θεού!\nΜία τέτοια πνευματική κατάσταση κάνει τον Χριστιανό να αντιμετωπίζει στενοχώριες αλλά να μην καταβάλλεται, να λυπάται για όσα δυσάρεστα συμβαίνουν μέσα στον κόσμο αλλά και να χαίρεται γιατί γνωρίζει ότι ο Θεός είναι ο Κύριος της ιστορίας που έχει τον τελευταίο λόγο, να είναι φτωχός από υλικά αγαθά αλλά να κάνει πλούσιους τους ανθρώπους του περιβάλλοντός του με την αγάπη του. Τέλος η δύναμη της ζωής που σφύζει μέσα του τον κάνει, ενώ δεν έχει φαινομενικά τίποτα, στην ουσία να κατέχει τα πάντα. «Ως μηδέν έχοντες και πάντα κατέχοντες» (Β΄ ΚΟΡ. 6, 10). Για όσους όμως δεν διαθέτουν αυτή την πνευματική κατάσταση ο Απόστολος Παύλος δεν απευθύνει απειλές θείας τιμωρίας αλλά μήνυμα αφύπνισης και μετάνοιας. Χρησιμοποιεί μία φράση από τον Προφήτη Ησαΐα: «Η Γραφή λέει: Στον καιρό της χάρης σε άκουσα, και την ημέρα της σωτηρίας σε βοήθησα. Να, τώρα είναι ο καιρός της χάρης, τώρα είναι η ημέρα της σωτηρίας» (Β΄ ΚΟΡ. 6, 2).\nΟ Απόστολος Παύλος προβάλλει με τα λεγόμενά του τη θετική αξιολόγηση του χρόνου από Χριστιανικής πλευράς. Είναι σημαντικό να δίνουμε ιδιαίτερη σημασία στην κάθε χρονική στιγμή που ζούμε. Να μην σπαταλάμε τον χρόνο μας άσκοπα γιατί αυτό έχει αρνητικές επιπτώσεις στη ζωή μας. Πολλές φορές ορισμένοι Χριστιανοί δείχνουν να περιφρονούν τον χρόνο, έχοντας στραμμένα τα βλέμματά τους προς την αιωνιότητα. Ξεχνούν όμως ότι η αιωνιότητα κερδίζεται ή χάνεται από τον τρόπο που χρησιμοποιεί κάποιος τον χρόνο του, την κάθε ανεπανάληπτη στιγμή της ζωής του. Και ο χρόνος φεύγει πολύ γρήγορα. Μην τον σπαταλάμε σε ανούσιες δραστηριότητες ή και στη διάπραξη διαφόρων αμαρτιών. Θα δώσουμε λόγο στον Θεό για κάθε στιγμή της ζωής μας. Να μη βρεθούμε μπροστά στην Κρίση του Χριστού χωρίς να έχουμε να δείξουμε κάτι από την χρονική παρουσία μας πάνω στη γη.\nΟ χρόνος είναι το πεδίο της ζωής και δράσης του ανθρώπου και κάθε προσπάθεια φυγής από τον χρόνο είναι τελείως αντίθετη από τον Χριστιανισμό. Ο Χριστός γεννήθηκε μέσα στον χρόνο και τη συγκεκριμένη ιστορική στιγμή. Δεν αδιαφόρησε για την ιστορία που εκτυλίσσεται μέσα στον χρόνο. Ο Χριστός με την αγία ζωή Του δείχνει στον κάθε άνθρωπο το πως πρέπει να πορεύεται μέσα στον κόσμο τη συγκεκριμένη χρονική στιγμή που ζει. Γι’ αυτό και το Χριστιανικό μήνυμα δεν είναι η απάθεια και η αταραξία για τον χρόνο που περνά αλλά το πάθος για τη σωτηριολογική εκμετάλλευση του χρόνου. Η σωτηρία είναι βέβαια δώρο του Θεού αλλά δώρο που ο άνθρωπος το δέχεται και προσπαθεί να το διατηρήσει μέσα στον χρόνο της ζωής του. Η σωτηρία δεν είναι κάποια ασαφής μελλοντική υπόσχεση του Θεού, αλλά μία νέα ζωή που αρχίζει από τώρα.\nΗ κάθε στιγμή της ζωής μας που περνάει γρήγορα και χάνεται μέσα στο παρελθόν είναι αποφασιστική, γιατί μπορεί να οδηγήσει είτε στη λύτρωση είτε στον χαμό. Γεννιέται όμως εδώ το ερώτημα, αν ο άνθρωπος έχει τη δυνατότητα να αναθεωρήσει ένα προηγούμενο χρονικό διάστημα της ζωής του που χάθηκε άκαρπο. Η απάντηση της Αγίας Γραφής είναι σαφής: Ο άνθρωπος είναι βέβαια δεσμευμένος και περιορισμένος στα ασφυκτικά πλαίσια του χρόνου, συγχρόνως όμως είναι και ελεύθερος έναντι του χρόνου. Και η ελευθερία του αυτή φαίνεται από το ότι έχει τη δυνατότητα να αναθεωρήσει προηγούμενες απερίσκεπτες και αρνητικές πράξεις. Και πως μπορεί να γίνει αυτό; Μα φυσικά με την Μετάνοια και την Εξομολόγηση, δηλαδή τη δυνατότητα να ξανακερδίσει κάποιος τον χαμένο χρόνο του παρελθόντος και να δημιουργήσει τις προϋποθέσεις για ένα πιο ελπιδοφόρο μέλλον.